डिजिटल इंडिया के असल मायना (भोजपुरी) - Decoding Dream India\nMarch 3, 2021 August 2, 2015 by Gaurav Singh\nगत महीने बड़ा ही जोरदार विज्ञापन के सहारे केंद्र सरकार डिजिटल इंडिया के उद्घाटन कईलस, जवन की राष्ट्रहित में एगो बरियार कदम बा, अगर ओकरा के नियोजित ढंग के विश्वास में लेवल जाइ तब | अबकी बार एकरे पहलू दने झाके के कोशिश कईल जाई देखल जाई कि इ ह का ? एकर सकारात्मक पहलु का का हो सकेला ? एकर नकारात्मक पहलु का का हो सकेला ? एकरा सामने कवन कवन महत्वपूर्ण चुनौती आ सकेली सन ? वास्तविक जीवन के ग्राउंड लेवल प डिलीवरी के संभावना केतना बा ? एह सभ के मैदान से बहरी बईठ के ऑडियंस के रूप में देखल जाई अउरी ओकर छोटहन विश्लेषण कईल जाई |\nसबसे पाहिले बात कईल जाव कि इ प्रोग्राम ह का ? इ अइसन कार्यक्रम ह जवना में भारत सरकार 1,13,000 के बजट रखले बिया | एह कार्यक्रम में 2.5 लाख पंचायतन समेत छव लाख गाँव के ब्रॉडबैंड से जोड़े के लक्ष्य भी निर्धारित कईल गईल बा | सरकार, मूल रूप से 2017 तक यह लक्ष्य में पावे खातिर एगो एस्टीमेट समय के एलान भी कईले बिया | सरकार द्वारा एह बात के भी दावा कईल गईल बा कि लगभग 55 हजार जोडल जा चुकल बा |\nएह सभ पंचायत के ब्रॉडबैंड से जोडे प 70 हजार करोड रुपया के बजट के प्रस्ताव बा खैर एकर लक्ष्य 1.7 लाख आईटी पेशेवर तईयार करे के भी लक्ष्य रखल गईल बा | एह सभ करे खातिर इलेक्ट्रॉनिक डेवलपमेंट योजना के भी शुरुआत कईल गईल बा जवन की सरकार के जनता आ जनता के सरकार से जुड़े में आवे वाला समय में संभव हो सकेला | प्रधानमंत्री जी एकरा के किसानन खातिर एगो क्रांति के रूप में ब्याख्या कईले बानी, जवना में डिजिटल इंडिया के तहत किसान के आईटी से जुड़े खातिर आवाहन भी कईले बानी |\nअब तनी एकर ऐतिहासिक पहलु दने झाके के कोशिश कईल जाव | 1970 में भारत सरकार इलेक्ट्रॉनिक डिपार्टमेंट के स्थापना कईलस जवन बाद में (1976) NIC (National Informatics Centre ) के रूप लेलस | इंदिरा गाँधी जी के कार्यकाल में भारत में पहिला बे कवनो सरकार तकनीक अउरी कम्युनिकेशन के संज्ञान में लेलस अउरी कुछ करे खातिर हरी झंडी देखावलस | फिर कुछ दशक बाद NICNET नामक सॅटॅलाइट आधारित कंप्यूटर बनावल गईल फिर तकनिकी विकास करके डिस्ट्रिक्ट लेवल के ऑफिस में उपयोग होखे शुरू भईल |\nNICNET के माध्यम से स्टेट कैपिटल से डिस्ट्रिक्ट ऑफिस के बीच समन्यवय स्थापित करे में अहम् भूमिका निभवलस | हम एगो बात से रउआ के अवगत करवावे चाहब कि NICNET के ही इ–गवर्नेंस के पीछे मेन ब्रेन कहल जाला | एही के मदद से पूरा भारत में कनेक्टिविटी आसान भईल, ओही ब्रेन के एकबार फिर अलग ढंग से उपयोग करके बेहतरीन सेवा देवे के प्रयास कईल जा रहल बा जवना के नाम ह ‘डिजिटल इंडिया‘ |\nडिजिटल इंडिया के सपना साकार करे खातिर इ गवर्नेंस के चार लेवल में बाटल गईल बा – G2C(गिवेर्न्मेंट टू सिटीजन), G2G(गवर्नमेंट टू गवर्नमेंट), G2E(गवर्नमेंट टू एम्प्लोई), G2B(गवर्नमेंट टू बिसिनेस) | कवनो समस्या के खाली राजनितिक हल ना होखे ओकर दू गो कोम्पोनेनेट होला एगो राजनितिक आ दूसरा तकनिकी | डिजिटल इंडिया एगो तकनिकी हल हो सकेला अगर एकरा के संज्ञान में लेके बढ़िया से काम होखो तब, काहे कि इ गवर्नेंस ही उ नीव ह जवना प ढेर कमरा बनावल जा सकेला चाहे उ कमरा CBCS(चॉइस बेस्ड क्रेडिट सिस्टम) के होखे, चाहे मेक इन इंडिया के लेके होखे, चाहे प्रधानमंत्री जन धन योजना के होखे, चाहे उ डायरेक्ट कैश ट्रान्सफर के होखे, चाहे नायका तकनिकी वाला सरकारी कामकाज के बात होखे |\nएह तरह के कवनो कमरा बनावे खातिर इ–गवर्नेंस जईसन नीव बहूत ही ज्यादा जरूरी बा | शिक्षा, स्वस्थ्य, सेना, सरकारी कामकाज, ब्यापार, आधार कार्ड, पासपोर्ट, हर जगह प, इ रीढ़ के हड्डी साबित हो सकेला अगर इ सफलतापूर्वक आपन मुकाम पर पहुचे तब | न्यायिक प्रणाली के लेके बहूत तरह के चुनौती के चर्चा भईल ओह सभ के एगो कॉमन प्लातेफ़ोर्म पर लाके पुलिस विभाग, सीबीआई, फोरेंसिक आदि से जोड़ के ओह जटिलता से भरल चुनौती के चारो खाने चित कईल जा सकेला |\nसबसे पाहिले बात कईल जाव G2C(गिवेर्न्मेंट टू सिटीजन) के बारे में, गवर्नमेंट के सेवा जवन इ–गवर्नेंस के सहायता से नागरिक ओकर आसानी से उपयोग कर सके | उदहारण के रूप में इलेक्ट्रिसिटी, पानी, टेलीफोन, ट्रेन, एयरोप्लेन, होटल आदि के ऑनलाइन बिल चुकावल जा सके | ऑनलाइन एप्लीकेशन, कवनो सुचना ऑनलाइन मुहईया होखे, राउर जमीन से सम्बंधित कागजात ऑनलाइन उपलब्ध होखे, ऑनलाइन शिकायत दर्ज करवावल जा सके, विद्यार्थिन के पढ़े के सामग्री ऑनलाइन उपलब्ध होखे | एह में काफी अइसन चीज बा जवन शहरी क्षेत्र में उपलब्ध बा अउरी लोग ओह सेवा के आनंद ले रहल बा |\nलेकिन हर गाँव तक पहुचावे खातिर एह नीति प विशेष ध्यान देल गईल बा | कृषि उत्पादन, मृदा संबंधी विवरण और बिक्री मूल्य के विश्व के कीमत के साथे तुलनात्मक अध्ययन, एह तीनो चीज के एकसाथे जोड़ के देखे के चाही जवना से सरकार के भी आसानी होई ताकी सरकार उत्पादन के स्वरूप के पता लगा पाई। एह से ढेर फायदा बा उचित मूल्य जवन किसान के नइखे मिल पावत ओकरा के तकनिकी सहारे भी हल निकल सकेला | इ वोटिंग के तहत छात्र जवन की काफी संख्या में वोट ना दे पावेले ओह लोग के मौका मिल सकेला, जवना से इलेक्शन प्रक्रिया में छात्रन के भागीदारी के पारदर्शि तरीका से मुक्कमल कईल जा सकेला |\nअब बात कईल जाव दुसरका पहलु G2G(गवर्नमेंट टू गवर्नमेंट) के, एह तरह के मॉडल में राज्य सरकार आ केंद्र सरकार के बीच डिजिटल इंडिया के माध्यम एगो अच्छा गठजोड़ हो सकेला, जवना से केंद्र सरकार, आसानी से राज्य में आपन नीति के लागु कर अउरी निगरानी कर सकेला | उदहारण के रूप में पुलिस डिपार्टमेंट से संबंधित सुचना एक राज्य से दूसरा राज्य में आसानी से आदान प्रदान कईल जा सकेला | दूसरा उदहारण के रूप में लेवल जा सकेला जवना में केंद्र सरकार आ राज्य सरकार से गठ्बंधित कव गो नीति लागू बा जईसे ‘मिड डे मील‘ जवना में FCI से प्रदान कईल गईल आनाज के विवरण आ गुणवता के बारे में आसानी से अवगत भईल जा सकेला, एह से पौषिक भोजन ना मिले, आनाज में FCI से कीड़ा मिले वाला शिकायत से निपटारा पावल जा सकेला |\nइ त एगो उदहारण रहल ह, अइसन बहूत सारा नीतिगत चुनौती के हल इ–गवर्नेंस के मदद से कईल जा सकेला | PDS प्रणाली में ढेर शिकायत आवत रहे ओह सभ में सुधार कईल जा सकेला इ–गवर्नेंस के उपयोग करके, डीलर के चोरी प लगाम लाग सकेला अगर सब कुछ डिजिटलाइजड हो जाव तब एकर ताजा उदहारण बा कैश ट्रान्सफर के सहायता के गैस, किरासन के चोरी करे वाला डीलर प लगाम लाग गईल बा | कोई दोसरा के कार्ड प गैस लेवे में कवनो फायदा नईखे काहे कि ब्लैक वाला दाम लागी आ सब्सिडी कार्ड धारक के खाता में जाई |\nअब बात आइल तीसरा पहलु यानी G2E(गवर्नमेंट टू एम्प्लोई) क्षेत्र में, एह में एम्प्लोई के सरकारी कामकाज, ओह से जुडल सारा कॉम्पोनेन्ट जईसे अटेंडेंस, सैलेरी, एम्प्लोई रिकॉर्ड अउरी बाकी के तमाम चीज जवना से सरकारी काम काज में पारदर्शिता आ गति में मिलो | उदहारण के रूप में ले ली सरकारी स्कूल में मूल रूप से देखल गईल बा कि शिक्षक समय पर ना आवास आ कुछ आइबो ना करस अउरी महिना के अंतिम दिन भाई भतीजावाद के प्रक्रिया के तहत आके हस्ताक्षर करके पूरा सैलेरी उठा लेवेलन | खैर इ दिक्कत खाली सरकारी स्कूल ही ना बल्कि बहूत सारा सरकारी ऑफिस में होला ओह सभ प लगाम लग सकेला बायोमेट्रिक अटेंडेंस वाला सिस्टम के तहत, एह से काम के एफिशिएंसी आ सक्रियता बढ़ी |\nपांचो मिनट लेट भईली रुआ कि राउर अनुपस्तिथि लाग जाई, शिक्षक आ कर्मचारी लोग में जागरूकता बढ़ी जवना से पंक्चुअल भी हो जईहे जा | कर्मचारी आपन शिकायत बड़ा ही आसानी से एह मॉडल के तहत रख सकेला आ सुझाव भी साझा कर सकेला | सही कर्मचारी के न्युक्ति जवना से आतंकवादी गतिविधि पर भी लगाम लगावल जा सकेला एह सिस्टम से, काहे कि पूरा डाटा वैध रूप से डिजिटलाइजड मॉडल से रखल जा सकेला, थोडा ऑफिस में फाइल–फाइल खेल से भी सुकून मिली | न्यू तरह के अप्प्स डेवेलोप करके काम करे वाला कर्मचारी आपन पूरा अपडेट (बैलेंस, वर्किंग डेज, लीव) रख सकेला | ओवरटाइम काम करे वाला लोग के अपना मने सबकुछ अपडेट हो सकेला इ सब संभव बा काहे कि हमारा यूनिवर्सिटी में एह तरह के अप्प बा जवना में राउर मार्क्स, अटेंडेंस, समय सरणी सब बढ़िया ढंग से बा ओह अप्प में |\nचौउथा स्तंभ बा एह मॉडल के G2B(गवर्नमेंट टू बिसिनेस) जवन इकोनोमिकल दृष्टि से काफी महत्वपूर्ण बा | एह मॉडल के तहत गवर्नमेंट आ बिज़नसमैन से एगो संवाद के जरिया हो सकेला जवना से बिज़नस से सम्बंधित सुचना निरंतर सरकार के मिलत रही | कुछ चुनौती रहल बा एह सेक्टर में जवना चलते लूप होल निकाल के भ्रष्टाचार भईल बा, 2G स्पेक्ट्रम एकर बरियार उदहारण बा, ऑक्शन के समय डिजिटलाइजड रहित आ पूरा प्रक्रिया ओकर मैकेनिज्म से भईल रहित त शायद ओह तरह के घटना ना घटित या आशंका कम हो जाईत घटे के |\nटैक्स कलेक्शन प्रोसेस में आसानी मिलित आ एगो आकड़ा सामने आ सकत रहे जवना छोट ब्यापारीन के जेकर हिसाब सरकार बही–खाता में लगभग ना के बराबर रहेला | किसान खेती करेला लेकिन ओकर दाम या त सरकार तय करेला या ब्यापारी | ब्यापरिन के मनमुताबिक दाम लेवे वाला प्रक्रिया प लगाम लग सकेला, जवना में सरकार धन के कुछ उचित हिस्सा ब्यापारी के खाता में भेजे आ उचित कीमत किसान के खाता में, बिचौलिया लोग के प्रभाव कम होई त निश्चित रूप से किसान के अच्छा दाम मिले लागी |\nअब बात कईल जाव एह से सम्बंधित चुनौती के जवन की एह मॉडल के सफलता में बाधा बन सकेला | सबसे पाहिला एह देश में सुचना प्रेषित करे वाला संस्था NIC(नेशनल इनफार्मेशन सेंटर) लगे एह टास्क के पूरा करे के क्षमता नईखे एह से एकर पुनर्निर्माण बहूत जरूरी बा, जवना के लेवल वाइज बाँट के काम करे के परी, ओतना ऑफिसर के नया न्युक्ति करे के पड़ी | दूसरा चुनौती जतना बड चादर होखे ओतने पैर फैलावे के चाही यानी के थोडा थोडा एरिया लेके कवर करे के चाही एकरा पीछे कारन इ देब कि इ मामला बा वित्तमंत्रालय से जुडल, ढाई लाख पंचायत ब्रॉडबैंड से जोड़े में बीस हजार करोड़ से ज्यादा ही लागी पईसा ओह से अर्थ्ब्यावस्था हिल जाई अचानक भईल तब |\nदुसरका चुनौती बा कि भारत के इंफ्रास्ट्रक्चर ओतना बेहतर नईखे, पूरा देश में बैंडविड्थ के बरियार कमी बा जवना चलते इन्टरनेट धीरे चलेला | फिलहाल हमनी के देश इंफ्रास्ट्रक्चर के मामला में विदेशी प ज्यादा निर्भर बा | अगर छोटा उदमी अपना सेटअप लगाना चाहे तो बड़ा मुश्किल होगा | भले दावा लोग २ mbps स्पीड देवे के बात करत होखे लेकिन इ कईसे संभव होई भगवांन जाने काहे कि भारत इन्टरनेट स्पीड के मामले में 118वां स्थान है एह से बेहतर स्पीड थाईलैंड, इंडोनेशिया वियतनाम आ एकर अलावा 114 देश के बा |\nनेट न्यूट्रलिटी के मामला विभाग के डाटा के मानी तब भारत बेशक नेट यूजर में तीसरा स्थान होखे लेकिन भारत में पूरा आबादी के मात्र 20 प्रतिशत लोग ही लाभ उठा पावता | एगो अउर इंटरेस्टिंग डाटा देत बानी 0.7 प्रतिशत यूजर ही मात्र 10 एमबीपीएस के स्पीड से नेट यूज़ करेला अउरी 4.9 प्रतिशत लोग ही4एमबीपीएस के स्पीड के लुफ्त उठा पावेला | अभी गाँव में ढंग से मोबाइल का टावर तक ना रहेला, बिजली की समस्या हमनी से कहाँ छुपल बा, सिर्फ ब्रॉडबैंड गाँव तक पहुचाने मात्र से कुछ खास फायदा ना होई |\nबल्कि इ तय कईल जरूरी बा कि लोग एह सेवा के उपयोग करे में केतना सक्षम बा | अंत में निष्कर्ष के रूप ने इहे कहल चाहब कि मॉडल बहूत अच्छा बा बहूत सारा समस्या हल हो सकेला लेकिन ओकरा से पाहिले जरूरी बा गाँव आ शहर के बीच सुविधा के नजरिया से असमानता कम कईल चाहे बिजली के बात होखे या मोबाइल टावर के, बिना बेसिक के अगर एकरा के संभव करे के कोई कोशिश करी एकर हाल उत्तरप्रदेश के बाटल लैपटॉप वाला मिनी डिजिटल उ.प्र. लेखा हो जाई |\nनोट :- हमार इ लेख आखर पत्रिका के अगस्त अंक में छप चुकल बा|\nSee also भारतीय राजनीती में छात्रसंघ काठ के घोडा बनी के रह गईल (भोजपुरी)\nभारत में ऑटोमोटिव इंडस्ट्रीज के भविष्य (भोजपुरी)\n“मेक इन इंडिया” कांसेप्ट के आगे चुनौती के भरमार (भोजपुरी)


नेपाल भोजपुरी समाज के फगुआ मिलन समारोह – Anjoria\nनेपाल भोजपुरी समाज के फगुआ मिलन समारोह\nमार्च 1, 2018 नेपाल भोजपुरी समाज\nपिछला दिने नेपाल भोजपुरी समाज, वीरगंज के फगुआ मिलन समारोह “रंगन के त्योहार” मनावल गइल. नेपाल भोजपुरी समाज के अध्यक्ष रामदेव प्रसाद श्रीवास्तव के अध्यक्षता में कुम्हालटोल वार्ड न.5में भइल एह कार्यक्रम में विशिष्ट अथिति रहलें हिंदी साहित्य परिषद् के अध्यक्ष ओम प्रकाश सिकरिया, आ साहित्यकार-लेखक दिनेश गुप्ता.\nएह कार्यक्रम में नेपाल भोजपुरी समाज के सदस्य आ सामाजिक अभियंता प्रकाश थारू शब्दन के स्वागत फूल बरसवलन. वरिष्ठ भोजपुरिया सिपाही विजय प्रकाश बिन जी के शुभकामना रंग से कार्यक्रम सराबोर भइल.\nकार्यक्रम में भोजपुरिया रंग खूब बरसल. फगुनहट के बेयार में पुरा समाज रंगाइल रहे. संगीतकार अजमत अली अंसारी के बाँसुरी के धुन आ तबलवादक चंदन दास के तबला के थाप से कार्यक्रम जगमगाइल रहे. नेपाल भोजपुरी समाज के संस्थापक-अध्यक्ष पंडित दीपनारायण मिश्र जी के लिखल गीत अज़मत अली के सुर से सजके कार्यक्रम के रंगारंग बना दिहलसि.\nनेपाल भोजपुरी समाज के उपाध्यक्ष ध्रुव सिंह ठकुरी के भोजपुरी के तान से फगुनाहट के बेयार समूचा वीरगंज आ भोजपुरिया समाज ले चहुँपल. त नेपाल भोजपुरी समाज के सचिव आ भोजपुरी ग़ज़ल-गीत के नवका हस्ताक्षर रितु राज के विरह गीत से कार्यक्रम में पीड़ा के रंगो छलकल.\nकवि अरुण विक्रम शाह, मोती उर-रहमान, रामशीष प्रसाद धानुक रचना पाठ कइलें. कार्यक्रम में आपन वीरगंज के अध्यक्ष मिथिलेश चौरसिया, उपाध्यक्ष अशोक कुशवाहा, द पब्लिक हिन्दी पत्रिका से मनोज कुमार वर्मा, सानो पाईला से शैलेंद्र त्रिपाठी, अक्षिता श्रीवास्तव, अजीत श्रीवास्तव, आनंद यादव वगैरह के सहभागिता रहल. कार्यक्रम के सहजीकरण नेपाल भोजपुरी समाज के सचिव रितु राज कइलें.\nमाईभाषा दिवस पर विभोस के राष्ट्रीय कार्यकारिणी के बइठक आ विचार गोष्ठी\nभोजपुरी भाषा आंदोलन गीत के दिल्ली में भइल विमोचन


दिल्ली से आआपा के विदाई के तइयारी आ 26 अप्रैल 2017, बुध के अउरीओ खबर – टटका खबर\nसाल 2015 में दिल्ली विधानसभा के चुनाव बहुते बड़हन मार्जिन से जीतला का बाद अरविन्द केजरीवाल के गलतफहमी हो गइल कि अब देश में उनुका जोड़ के कवनो दोसर नेता नइखे आ लगलन एह राज्य से कूद के ओह राज्य ले आपन गोड़ जमावे के कोशिश करे. हर जगह से हारत गइला का बादो एह गलतफहमी के बुखार ना उतरल. अब दिल्ली के तीनो नगरपालिका चुनाव में मुँहकी खाए के मिलल बा आआपा के. कुल 270 सीट में से महज सीट जीत के आआपा दूसरा जगहा आइल बा. ओकरा संतोष करे जोग अतने बा कि कांग्रेस के हालत ओकरो ले खराब बा.\nएह चुनाव में छतरपुर सीट से भाजपा के अनीता तनवार आआपा के प्ंकी त्यागी के महज दू वोट के अंतर से हरा पवली त भाजपे के कमलजीत सेहरावत द्वारका-बी से आआपा के सुषमा बंसल के 9866 वोट से हरवलन.\nएह चुनाव में भाजपा के कुल 25 लाख 75 हजार 116 (36.08%) वोट मिलल जबकि आआपा के 18 लाख 71 हजार 964 (26.23%) वोट, आ कांग्रेस के 15 लाख4हजार 964 (21.09%) वोट.\nआपन जमानत जब्त करावे का मामिला में सबले आगा रहल मायावती के बसपा. ओकर 209 उमीदवारन में से 194 जने के जमानत जब्त हो गइल. कांग्रेस के 269 उमीदवारन में से 92 जने के अउर आआपा के 270 उमीदवारन में से 38 जने के जमानत जब्त हो गइल. भाजपो के5जने के जमानत जब्त भइल बा.\nबिहार के मुख्यमंत्री नीतीश कुमारो अपना जदयू के 94 गो उमीदवारन ला पूरा जोर लगवले रहलन बाकिर सभकर जमानत ले जब्त हो गइल. लालू के राजदो से9जने उमीदवार रहलन आ ओहू लोग में से कवनो जने के जमानत ना बाचल.\nबिहार में भाजपा नेता सुशील मोदी एह घरी हाथ धो के लालू आ उनुका परिवार का पाछा पड़ल बाड़न. आजु ऊ फेर आरोप लगवलन कि लालू प्रसाद यादव अपना दल का कोटा से पिछला संप्रग सरकार में मंत्री बनावे का एवज में रघुनाथ झा से गोपालगंज के उनुकर आलीशान भवन अपना बेटन का नामे लिखवा लीहले रहलन. एकरा जबाब में अब राजद का तरफ से सुशील मोदी आ उनुका भाई के 512 करोड़ के संपति के जाँच करावे के मांग कइल गइल बा.\nझारखंड के पलामू जिला के विश्रामपुर इलाका के बहेलिया टोला में दहेज खाति एगा कनिया के गरदन दबा के जान ले लेबे के आरोप ओकर नइहर वाले लिखववले बाड़े.\nगोण्डा के परसपुर इलाका के पसका गाँव में खाना बनावत घरी चूल्हा से निकलल चिंगारी घर जरा दिहलसि आ एह आग में एगा बचियो झँउस के मर गइल.\nशाहजंहापुर जिला जेल से पेशी खातिर जौनपुर ले आवत घरी एगो कैदी सुल्तानपुर टीसन प हिमगिरि एक्सप्रेस से कूदके फरार हो गइल.\nजौनपुर जिला के जफराबाद इलाका में एगो ट्रक का चपेटा में पड़ि के मोटरसाइकिल से अपना भाई साथे जात जलालपुर इलाका के इजरी गाँव के एगो नवहिन के मौत हो गइल.\nपश्चिम चंपारण जिला के गोपालपुर इलाका में कदमवां गाँव के एगो आदमी एगो बिआह में खाना बना के घरे लवटत रहल जब गाँव का नियरा ओकरा से नाम पूछि के कुछ बदमाश गोली मार दीहले सँ.\nचन्दौली के सैय्यदराजा इलाका में ट्रक से कचरइला का चलते नौबतपुर गाँव के एगो आदमी के मौत हो गइल. हादसा गाँव का लगहीं सड़क पार करत घरी हो गइल.\nबिहार के औरंगाबाद जिला के मदनपुर इलाका में मदारपुर गाँव के एगो बाप समीन प पटकि के अपना बेटी के जान लिहलसि आ बेटा का घवाहिल क दिहलसि. पुलिस ओकरा के गिरफ्तार क लिहले बिया.\nबलिया के रसड़ा इलाका में पहाड़पुर चट्टी का नियरा भइल दू गो मोटरसाइकिलन का टक्कर में संवरा गांव के एगो औरत के मौत हो गइल. बलिये के रेवती इलाका में खरिहान में आग लगला का चलते एगो औरत के मौत हो गइल आ गेहूं का फसल आ पचासो गो से बेसी झोपडी जरि के राख हो गइली सँ.\nरोहतास जिला के सासाराम नगर इलाका में कोचस से सासाराम आवत बस मुरादाबाद गांव का लगे एगो मोटरसाइकिल वाला के बचावे का फेर में पलट गउवे जवना चलते दू दर्जन से अधिका सवारी घवाहिल हो गइलें.\nTags: गोण्डा, चन्दौली, चंपारण, चुनाव, जौनपुर, दिल्ली विधानसभा, पलामू, बलिया, रोहतास, लालू प्रसाद यादव, सुशील मोदी


स्तन - विकिपीडिया\nस्तन ग्रंथि चाहे थन एगो ग्रंथि (ग्लैंड) होले जे मनुष्य में आ अउरी कई जानवर सभ के शरीर के अंग के रूप में, नया पैदा भइल बच्चा सभ के पोषण खाती दूध पैदा करे के काम करे ला। ई एगो एक्सोक्रान ग्लैंड हवे। अइसन जानवर सभ जिनहन के शरीर में ई ग्रंथि पावल जाले, स्तनधारी कहालें आ जंतु बिज्ञान के वर्गीकरण में इनहन के मैमेलिया वर्ग में रखल जाला (मैमेल शब्द लैटिन भाषा के मामा शब्द से आवे ला जेकर मतलबे स्तन होला)।\nMammary gland inafemale human = glandula mammaria\nCross-section of the mammary-gland.\n(blood vessels and connective tissue)\n(lateral and medial branches)\nस्तन पूरा अंग के कहल जाला जे दूध पैदा करे ला जबकि एकरे ऊपरी हिस्सा भा सभसे अंतिम बाहरी माथ पर निकलल उभार के चूची (संस्कृत: चुचूक से) भा अंगरेजी में निप्पल कहल जाला। दूध खाती पोसल जाये वाला जानवर जइसे कि गाइ आ भइस में एकरा के थन भा थान कहल जाला (इहो स्तन के देसी रूपांतर हवे) आ चूची सभ के छीमी भा छिम्मी भी कहल जाला।\nमनुष्य आ चिंपांजी नियर कुछ जानवर सभ में ई ग्रंथि शरीर के ऊपरी हिस्सा में, छाती पर पावल जाले जबकि कुक्कुर, बिलार आ सूअर नियर जानवरन में ई पेट वाला हिस्सा में होखे ले, गाई आ भइस में ई पछिला गोड़न के बीच में होखे ले।\nस्तन से दूध के निकसल कभी-कभार अट्रेंडम भी हो सके ला बाकी ज्यादातर स्थिति में दूध निकले के समय बच्चा पैदा होखे के बाद होला जेकरा के लैक्टेशन पीरियड कहल जाला। आम तौर पर मादा जानवर के स्तन से दूध निकले ला आ नर सभ में ई अंग बस चीन्हात्मक रूप से होला; हालाँकि, अपवाद के रूप में कुछ जीव प्रजाति सभ में नर भी दूध पियावे के काम करे लें।\n↑ 1.0 1.1 1.2 Macéa, José Rafael; Fregnani, José Humberto Tavares Guerreiro (1 December 2006). "Anatomy of the Thoracic Wall, Axilla and Breast". International Journal of Morphology. 24 (4). doi:10.4067/S0717-95022006000500030.\n↑ Lawrence, Ruth A.; Lawrence, Robert M. Breastfeeding: A Guide for the Medical Profession (7th संस्क.). Maryland Heights, Maryland: Mosby/Elsevier. प. 54. ISBN 9781437735901.\n↑ Gray, Henry (1918). Anatomy of the Human Body.\nई शरीररचना-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=स्तन&oldid=675123" से लिहल गइल\nLast edited on 30 जून 2020, at 10:14\nएह पन्ना पर आखिरी बेर संपादन 30 जून 2020 के 10:14 बजे भइल रहल।


भारतीय लड़की के भूमिका में मोनालिसा – Anjoria\nसिनेमा भोजपुरी के हॉट गर्ल मोनालिसा अब भारतीय लड़की के भूमिका में नजर अइहें. भोजपुरी फिलिम ‘बनारसवाली’ में मोनालिसा भारतीय परिधान में लउकीहें. फिलिम में उनकर किरदार एगो नौकरानी के बा. उनकर नायक बाड़ें सुपरस्टार पवन सिंह. मोनालिसा अपना किरदार के बढ़िया बतावत उमेद करत बाड़ी कि पूरा परिवार के मनोरंजन करे वाली एह फिलिम के दर्शक पसंद करीहें.


भवे भाव से पतोह चाव से : बाति के बतंगड़ – 11 – Anjoria\nदिसम्बर 12, 2016 बाति के बतंगड़, भवे भाव से पतोह चाव से\nहँ हँ, खिसियइला के जरूरत नइखे. ई एगो खास रणनीति का तहत लिखाइल बा.\nएह घरी सभे कवनो ना कवनो रणनीति बना के बइठल बा. सर्जिकल स्ट्राइक का बाद कहल गइल कि भारत आपन रणनीतिक संयम छोड़ दिहलसि आ अब अबूझ के रणनीति अपना लिहले बा. अबूझ रणनीति ऊ जवना का बारे में पडोसी अंदाज ना लगा सके कि कतना ढेला मरला का बाद ओकर कुटाई हो जाई. हो सकेला कि पहिलके ढेला पर लट्ठ लेके हम निकल जाईं आ इहो हो सकेला कि ऊ ढेला फेंकत परेशान हो जाव आ हमरा खीसे ना बरे.\nखीस खातिर भोजपुरी में बरे के इस्तेमाल अइसहीं ना हो जाव. खीस चूंकि आग का तरह होखेला आ लहोक मारेला, त खीस बरे आ खीस बारे के बाति होखे लागल. बाकिर जइसे अंगरेजी में बी यू टी बट त पी यू टी पुट काहे हो जाला आजु ले हमरा ना बुझा सकल वइसहीं बारे आ बरावे का बारे में कहल जा सकेला. तू करऽ त बराव, हम ना करीं त बराईं. भा तुहूँ बराव, हमहूं बराई. दुनु आदमी बरावे त शान्ति बनल रही. बाकिर कहीं जे तू बरावल छोड़ बरा दीहलऽ आ हम बर गइनी त भाँड़ में झोंकतो देर ना लागी हमरा. आ जान जाईं कि नींद में बड़बड़ाइलो ला बरइला के इस्तेमाल होखेला.\nआजु त हम रउरा सभे के दिमाग के घिरनई त बनाइये दिहले बानी. आ बतंगड़ के बतकुच्चन बना दिहले बानी. अब तनिका लवटल जाव फेरी आज के मथैला पर.\nई त हमार रणनीतिक छिछोरपन ह जेहसे अधिका से अधिका लोग हमार लिखलका पढ़े ला आगे बढ़ो. उर्दू में नुक्ता के हेरफेर से खुदा जुदा हो जालें, पकड़ऽ मत जाये द कहला के परिणाम एह पर होला कि अर्ध विराम कहाँ लागल बा. पकड़ऽ मत, जाये द. आ कि – पकड़ऽ, मत जाये द. वइसहीं पढ़ेला आ पढ़े ला में फरक होला. पढ़ेला – पढ़ता है आ पढ़े ला – पढ़ने के लिये.\nअब सोचीं कि अगर भवे से भाव आ पतोहिया से चाव ना रहीत त एहिजा ले पढ़त अइतीं का ? अब रउरा छाव करे लागीं त बात दोसर बा. कवनो लेख भा पाठ का ओर धेयान खींचे ला मथैला जानदार होखे के चाहीं. नवहियन का बीच ई बहुते लोकप्रिय होला कि अइसन ड्रेस पहिरल जाव जवन सामनेवाला के अपना ओर खींच लेव. आ नवहिये काहे, नेता से लेके मीडिया ले, खबर से लगायत विज्ञापन ले एह तरीका के भरपूर इस्तेमाल होखेला. मौत के सौदागर से लेके 56 इंच के सीना ले, खून के दलाली से लेके चाय पर चरचा ले एही रणनीति के इस्तेमाल कइल जा रहल बा.\nआजुकाल्ह फैशन हो गइल बा कि बेमतलब कवनो मुद्दा पर मोदी के नाम ले ल, खबर में आ जइबऽ. हमार भैंसिया पाड़ा काहे बियाइल, मोदी जवाब द. भर यूपी घूम लिहला का बादो चरचा में ना अइलऽ त खून के दलाली वाला डायलाग मार द, चरचा में त आइये जइबऽ. मोदी के हीक भर गरियावे वाला लोग मोदी के असहिष्णु कहेला. अब अगर केहू माई के दूध पीयले होखे त एक बेर दीदीया भा बहिन जी का बारे में कुछ बोल के देखा देव. बे-माया-ममता के अइसन जवाब मिली कि सगरी असहिष्णुता कमोड में बह जाई आ ऊ आदमी बाद में अइसन सहाउर बन जाई कि फेर कब्बो दरद न करी ओकरा, भर लग्गी चलि जाई तब्बो.\nहमरा एह लेख पर कुछ लोग कह सकेला, आ सकेला का, हमेशा कहत रहेला कि भोजपुरी के अश्लीलता से बचवला के जरुरत बा. बाकिर हम त शान से कहीलें कि भोजपुरी अश्लील भाषा ह, एकरा के अश्लीले रहे दीं सभे. हमरा रिमोट से लहँगा उठवला से रउरा नाराजगी बा त जाईं पहुले पता लगा के आईं कि चोली के पीछे आ चुनरी का नीचे का बा. रहल बात भवे भाव से आ पतोह चाव से वाला कहाउत के त बतावल जरुरी बा कि ई हमरा जनम से पहिले के कहाउत ह, हमार बनावल ना ह. एहसे पुरनिया लोग खिसियाव जन, कहउतवे का तरह नवहियो रउरे सभे के जनमावल बा. जवन बोआइल बा, तवने नू कटाई!


चोकलेटी जुबेर खान कइलन खलनायक छोटन यादव के रोल – Anjoria\nहिन्दी फ़िल्म इंडस्ट्रीज में आमिर, शाहरुख़ आ सलमान खान के डंका भलही बाजत होखे बाकिर सिनेम भोजपुरी में एकहू खान ना रहल आ अब एह कमी के पूरा कर दिहलन जुबेर खान. मशहूर निर्देशक असलम शेख के खोजल जुबेर खान के पहिलका फिलिम “रखवाला” एही शुक के रिलीज भइल बा जवना में ऊ छोटन यादव नाम के विलेन बनल बाड़े. फिलिम के चरचा त बड़ले बा, विलेन का रूप में जुबेरो के खूब चरचा होखत बा. असलम शेख के आपन आदर्श मने वाला जुबेर के शुरूआते निरहुआ के साथ भइल. पहिलके शॉट में जुबेर के सामना निरहुआ से पड़ल बाकिर निरहुआ के हौसला अफजाई से जुबेर ओह सीन के बखूबी कर पवले.\nमुंबई के पलल बढल जुबेर खान किशोर नामित कपूर से अभिनय के गुर सिखला का बाद अपना अभिनय केरियर के शुरुवात भोजपुरीए सिनेमा से करे के फैसला कइलन. कहेले कि माई बनारस के हई आ मुंबई में रहला क वावजूद संस्कार बनारसे के बा उनकर. उनुके छोह से तय कइलन कि शुरुआत अपना माई के भाषा से करस. जुबेर के एह बात के डर नइखे कि भोजपुरी फिलिम से शुरूआत कइला क बाद हिंदी सिनेमा में घुसल मुश्किल हो जाई. कहेले कि अगर रउरा में अभिनय क्षमता बा त हर जगहे राउर पूछ होखी.\nजुबेर के परिवार भवन निर्माण के काम से जुड़ल बा बाकि जुबेर बचपने से अभिनय, डांस, सीखे में समय दिहल शुरू कर दिहले रहन. जुबेर के पूरा विश्वास बा कि सिनेमा में ऊ एगो लमहर पारी खेले आइल बाड़न.


लौंडा नाच - विकिपीडिया\nलौंडा नाच भारतीय राज्य बिहार आ एकरे आसपास के इलाका, जइसे कि पूर्वांचल, के एगो क्षेत्रीय नाच (डांस के बिधा) हवे जेह में मरदाना कलाकार औरत के नियर कपड़ा-गहना पहिर के नाचे लें आ औरतन के भाव-भंगिमा के पर्दर्शन करे लें। एक समय में ई नाच एह इलाका में बहुत पापुलर रह चुकल बा आ अइसन ग्रुप सभ के लौंडा नाच मंडली भा लौंडा नाच पार्टी कहल जाय। बाद के समय में सिनेमा आ आर्केस्ट्रा के आ जाए से एह नाच के स्थिति खराब होखत चल गइल।\nपरसिद्ध भोजपुरी नाटककार, एक्टर आ सूत्रधार भिखारी ठाकुर के नाच मंडली भी एक तरह से लौंडा नाच मंडली रहल जेह में औरतन के रोल मरदाना कलाकार लोग करे। हाल के समय में एह कला के ओर, कला के रूप में लोग के धियान गइल बा। एह बिसय के उठावत एगो फिलिम लौंडा बदनाम हुआ के निर्माण भी भइल बा।\nलौंडा नाच से कई किसिम के खराब बात भी जोड़ल जाला। लौंडा के रूप में काम करे वाला लइकन के शोषण के मुद्दा भी उठावल गइल बा। उदाहरण खाती मार्च 2006 में यूनाइटेड नेशन डेवलपमेंट फंड के एगो रपट सोझा आइल जेह में नाच पार्टी के मालिक लोग दुआरा एह लइकन के शोषण के बात कहल गइल रहे। नाच के नैतिक परभाव के खराब बता के आ नचनिया सभ के लोग के नक्सलिन खाती जासूसी करे के आरोप में कुछ जगह अइसन नाच सभ पर रोक लगावे के बात भी दर्ज कइल गइल।\n↑ Anna Morcom (7 February 2014). Courtesans, Bar Girls & Dancing Boys: The Illicit Worlds of Indian Dance. Hachette India. पप. 196–. ISBN 978-93-5009-793-9.\n↑ Badri Narayan (3 November 2016). Culture and Emotional Economy of Migration. Taylor & Francis. पप. 103–. ISBN 978-1-315-44802-2.\n↑ "लौंडा नाच | DNA" (Hindi में). Dnaindia.com. पहुँचतिथी 2018-04-01.\n↑ "Dance likeawoman". The Hindu. 2013-05-09. पहुँचतिथी 2018-04-01.\n↑ House, Committee on Foreign Affairs, and Senate, Committee on Foreign Relations (सितंबर 2008). Country Reports on Human Rights Practices for 2007. Government Printing Office. पप. 2213–. ISBN 978-0-16-081399-3. CS1 maint: multiple names: authors list (link)\n↑ Ashwani Kumar (2008). Community Warriors: State, Peasants and Caste Armies in Bihar. Anthem Press. पप. 139–. ISBN 978-1-84331-709-8.\nहम सेक्स नहीं बेचते हैं ये तो बस एक कला है: राकेश - सरोज सिंह, बीबीसी हिंदी. तिथी:19 अप्रैल 2018. (हिंदी में)\n"https://bh.wikipedia.org/w/index.php?title=लौंडा_नाच&oldid=713460" से लिहल गइल


जून 2012 – Anjoria\nMonth: जून 2012\nजून 30, 2012 OmPrakash Singh\n– डा॰अशोक द्विवेदी तुहीं बतावऽ जागी कबलें केकरा खातिर रात-रात भर? खाए के बा अखरा रोटी सूते के बा घास-पात पर! तुहीं बतावऽ जागी कबलें केकरा खातिर रात-रात भर? अपना…\nजून 29, 2012 Editor\nभोजपुरी के नया-नवेला सुपरस्टार खेसारीलाल यादव के आजुकाल्हु पूरा यूपी में धूम मचल बा. खेसारी के ‘जान तेरे नाम’ बिहार में पचसवाँ दिन मनवला क बाद अब यूपी में ऐतिहासिक…\nवेस्ट विंड फिल्म कंपनी के पेशकश ‘रंगबाज राजा’ के प्रदर्शन बिहार के सिनेमाघरन में 29 जून से कइल जात बा. भोजपुरी सुपर स्टार पवन सिंह के शानदार अभिनय से सजल…\nजून 28, 2012 OmPrakash Singh\nबुड़बक बझावल राजनीति में त बहुते होला बाकिर विज्ञानो में कम ना होखे. पिछला हफ्ता सुने के मिलल रहुवे कि मानसून केरल ले आ गइल बा आ अब अवले चाहऽता…\n– जयंती पांडेय आजुकाल रोज सरकार के ओर से एगो आश्वासन दिहल जाला – अगर कहीं गलती भइल होखी त ओकर जांच होई. जांच चलत रहेला, नतीजा कबहुओं सामने ना…\nजून 28, 2012 Editor\nहैरी पोर्टर अउर स्टार वार के किरदार अब भोजपुरी में बोली हैरी पोटर, स्टार वार्स समेत अनेके हॉलीवुड फिलिमन मं अपना अभिनय खातिर दुनिया भर में चर्चित हॉलीवुड स्टार वार्विक…\nभोजपुरी चैनल महुआ टीवी के लोकप्रिय शो ‘सुरों का महासंग्राम’ के विजेता के ताज झारखण्ड के अरूणदेव यादव का माथे चढ़ल जे बिहार के प्रतीक राज के आठ हजार वोट…\nभोजपुरी के एक्शन स्टार विराज भट्ट आ हॉट गर्ल मोनालिसा के सुपरहिट जोड़ी अब ‘खुद्दार’ में नजर आई. आदिशक्ति इंटरटेनमेंट प्रस्तुत आ द् एंगल क्रिएशन के बैनर तले बनल फिल्म…\nबॉक्स ऑफिस पर कई एक हिट फिलिम दे के टिकट ब्लैकियरन के चाँदी कराए वाला स्टाईलिश भोजपुरी स्टार प्रवेशलाल यादव अपना चर्चित एक्शन फिल्म फिलिम ‘हीरो’ में खुद परदा पर…\nभोजपुरी जुबली स्टार दिनेशलाल यादव ‘निरहुआ’ आ स्टार अदाकारा रिंकू घोष क जोड़ी असलम शेख प्रोडक्शंस के भोजपुरी फिल्म ‘रखवाला’ में एक बेर फेर धमाल मचावत नजर आई. एह जोड़ी…\nभोजपुरिया वीरप्पन के नाम से चर्चित विकास सिंह पिछला दिने सिवान में एगो निजी कंपनी रेडियो सनेही के तरफ से आयोजित संगीतमय शो ‘सुरों के योद्धा’ के जज सिवाने के…


भाखा आ भाखल (बतकुच्चन – १३१) – Anjoria\nभाषा के केहू भासा बोलेला त केहू भाखा. ष के उच्चारण आम बोलचाल में ख हो जाला. लिखे में भोजपुरी मे त भासा के इस्तेमाल खूबे होला. खैर आजु हम भासा का फेर में नइखीं. हम त आज भाखा आ कुभाखा का फेर में बानी. ई भाखा भाषा वाली भाखा ना होके कहला के मतलब होला. हमार भाखा बहुते खराब हो जाव त ओकरा के कुभाखा कहल जाई. बढ़िया बात भाखा आ खराब बात कुभाखा. अब एक खराब के मतलब भाखा के गलत होखल ना हो के कहला के गलत होला. बेजाँय बतियावल कुभाखा होले गलत बात कुभाखा ना होखे. एही भाखा से बनल शब्द भाखल. भाखल के मतलब होला भविष्य के बात बतावल. हालां कि भविष्य के बात बतावत मे बढ़ियो बात हो सकेला आ खराबो बात. अगर भविष्य देखत बानी बतावत बानी त जवन सामने आई उहे बतावे के बा. बाकिर कुभाखा से बनल कुभाखल के मतलब सराप, श्राप, दिहल होला.केहू का बारे में नुकसानदेह बात के उम्मीद कइल कुभाखल होला. अब जब चुनाव के सीजन चलत बा त परब त्योहारो का सीजन पर भारी पड़त बा. आम आदमी ला त अबही परब के सीजन चलत बा बाकिर नेतवन ला चुनाव के सीजन बा आ मीडिया ला मौका बा भाखे आ कुभाखे के. कबो ओपिनियन पोल का नाँव पर त कबो एक्जिट पोल का नाम पर. तरह तरह से चुनाव परिणामन के आकलन करके बतावत रहेले मीडिया. अब जब ले उ ईमानदारी से भविष्य के अनुमान लगावे त ओकरा के भाखले कहल जाई. बाकिर अगर मीडिया अपना पूर्वाग्रह का चलते केहू का बारे में गलत बेबुनियाद भाखे त ओकरा के कुभाखल कहल जाई आ एहसे नुकसान सभके होला. सबसे बेसी ओह मीडिया के जे कुभाखत होखे. आ जब जेल में बंद कवनो आदमी का बारे में रात दिन कुभाखा के इस्तेमाल होखत होखे त देखे वाला अगर विकृत मानसिकता वाला ना होखी त चैनल बदलल छोड़ ओकरा लगे दोसर कवनो राह ना बाची. अदालत से फैसला आवे से पहिलही केहू के जनमानस में फाँसी पर लटका दीहल बढ़िया ना कहल जा सके. मानत बानी सभकर आपन आपन रोटी सेंके के बा. हो सकेला कि केहू का लगे आपन पुरान हिसाब किताव फरियावे के मौका आ गइल होखे. अखबार पत्रिका का जमाना में एकरा ला पीत पत्रकारिता शब्द के इस्तेमाल होखत रहे टीवी का जमाना में ई धंधा बन गइल बा. एह धंधा में मीडिया के चेहरा तब झलके लागेला जब साफ नजर आवे ला कि वो कत्ल भी करते हैं तो चरचा नहीं होती, हम आह भी भरते हैं तो हो जाते हैं बदनाम. केहू के बड़हन बड़हन घोटाला के चुप लगा के घोंट जाले मीडिया आ केहू के हर छोट बड़ बात के दिनो हफ्तो फेंटत रहेले. अब एहसे नुकसान केकर होखत बा से त जानही समुझे के पड़ी. आम आदमी के नुकसान सबले बेसी बा काहे कि ऊ “रीड बिट्वीन द लाईन” कइल ना जाने. उ त ओकरे के सही मान लेला जवन उ पढ़त सुनत बा. ओकरा ला भाखा आ कुभाखा के अंतर समुझल, भाखल आ कुभाखल में अंतर कइल सहज ना होखे. लेकिन जहिया ऊ जान ली कि फलाँ कुभाखे वाला आदमी हउवन तहिया उनका से दूरी बना ली. आ शायद इहे कारण बा कि अधिकतर चैनल जनता के भरोसा गँवा दीहले बाड़न. आसमान पर पत्थर मारे वाला के हमेशा एह बात के धेयान राखे के चाहीं कि जब ऊ गिरे त ओकरे कपार पर मत आ गिरे.


हिंदू पतरा - विकिपीडिया\n(हिंदू कलेंडर से अनुप्रेषित)\nराजस्थान से मिलल एगो भारतीय (हिन्दू) कैलेण्डर (1871-72 ई॰)\nहिन्दू पतरा, हिंदू कैलेंडर या हिन्दू पंचांग अइसन सभ कैलेंडर सभ के कहल जाला जे हिंदू लोग द्वारा दिन, तिथि, आ महीना के गणना करे खातिर आ आपन पर्ब-तिहुआर के गणना करे खातिर करे ला। पत्रा चाहे पंचांग से तिथि, वार, नक्षत्र, योग आ करण क हिसाब रक्खल जाला; पाँच चीज क गणना कइले की कारन एह कैलेंडर सभ के पञ्चांग कहल जाला। क्षेत्र के अनुसार एह कैलेंडर सभ में पर्याप्त बिबिधता देखे के मिलेला। ई सगरी कैलेंडर या पतरा सभ चंद्रमा आ साइडेरियल गणना के अलग-अलग तरीका से इस्तेमाल करे में भी बिबिधता वाला बाड़ें आ महीना आ साल के सुरुआत के मामिला में भी इनहन में बिबिधता मिलेला।\nक्षेत्र अनुसार कई तरह के पञ्चांग मिले लें - नेपाली पंचांग, बिक्रम संवत, बंगाली पंचांग, शालिवाहन शक पञ्चांग इत्यादि एह में प्रमुख बाड़ें। उत्तर भारत में बिक्रम संवत के प्रमुखता देखे के मिले ला, हालाँकि ई नेपाली बिक्रम पञ्चांग से कुछ अलग होला।\nज्यादातर हिंदू तिहवार चंद्रमा के कला के आधार पर बनल चंद्र पंचांग से निर्धारित होलें, जबकि कुछ तिहुआर (खिचड़ी, सतुआन, बहुरा इत्यादि) सुरुज के आधार पर। महीना के नाँव एह सगरी कैलेंडर सभ में लगभग समान मिले ला, भले इनहन के सुरुआत एक साथ न होखे। महीना सभ के नाँव संस्कृत पर आधारित होखे के कारण लगभग एक रूप बाटे। ज्यादातर सौर हिंदू कैलेंडर सभ में सूर्य के एक राशि से दुसरा राशि में संक्राति के दिन महीना बदले ला आ 12 गो महीना आ साल में 365 या 366 दिन होलें।\nबौद्ध कैलेंडर आ परंपरागत चंद्र-सौर पञ्चांग जे कम्बोडिया, लाओस, म्यांमार, श्रीलंका आ थाईलैंड में प्रयोग होलें, उहो सभ पुरान हिंदू कैलेंडर पर आधारित हवें।Lua error in Module:Footnotes at line 275: attempt to call field 'has_accept_as_written' (a nil value).\nअधिकतर हिंदू पंचांग सभ, पाँचवीं-छठवीं सदी में आर्यभट्ट आ वाराहमिहिर के दिहल सिद्धांत, जे खुद प्राचीन वेदांग ज्योतिष पर आधारित आ बिकसित रहल, पर आधारित हवें। सूर्यसिद्धांत आ पञ्चसिद्धंतिका ग्रंथन पर आधारित एह ब्यवस्था में बाद में भी पर्याप्त सुधार भइल, खास तौर पर बारहवीं सदी में भास्कर II द्वारा; आ क्षेत्रीय बिबिधता भी आइल।\nभारतीय राष्ट्रीय पञ्चांग या "शक कैलेंडर", जे एक ठो पुरान पञ्चांग पर आधारित हवे, 1957 में लागू भइल।\n1.2 वार या वासर\n2.1 सौर मास\n2.3 महीना सभ के नाँव\n4 संदर्भ आ टिपण्णी\n5 स्रोत ग्रंथ\nहिंदू कैलेंडर सभ में दिन के सुरुआत सुरुज उगे के समय से मानल जाला आ एक सूर्योदय से अगिला सूर्योदय ले के समय के एक दिन कहल जाला। तकनीकी ज्योतिषीय शब्दावली में एकरा के अहोरात्र कहल जाला। अहः माने दिन, रात्रि माने रात, यानि एक दिन-रात के समय। एकरे अलावा अन्य कई प्रकार के संकल्पना समय के माप के बा जे लगभग एक दिन या दिन के बराबर होला। इनहन के पाँच गो मुख्य अंग कहल जाला जिनहन के आधार पर हिंदू कैलेंडर सभ के पञ्चांग कहल गइल बा। ई क्रम से नीचे दिहल जात बाड़ें:\nतिथि, (1/30 सूर्य-सापेक्ष चंद्रमास), लगभग 59/60 दिन।\nवासर या वार, हप्ता के सात दिन, जइसे अतवार, सोमार, मंगर... शनिच्चर इत्यादि।\nनक्षत्र, (1/27 नाक्षत्र चंद्रमास), लगभग 251/27 घंटा।\nयोग, (1/27 सूर्य-सापेक्ष चंद्रमास)।\nकरण, 1/60 सूर्य-सापेक्ष चंद्रमास)\nपञ्चांग के एह पाँचों अंग सभ के बिबरण आगे दिहल जात बा।\nमुख्य लेख: तिथि\nतिथि, एक ठो सूर्य-सापेक्ष चंद्रमास (सिनोडिक महीना) के 1/30वाँ हिस्सा होला आ ई सुरुज आ चंद्रमा के बीच हर 12° देशंतारीय कोण के पूरा होखला पर बदले ले। अमौसा के सुरुज आ चंद्र एक सीध में होलें, एकरे बाद चंद्रमा अपने परिक्रमा में आगे बढे ला आ सूर्य आ चंद्रमा के बीचे के कोणीय अंतर बढ़त जाला। हर 12° पर एक तिथि पूरा हो जाले आ पूरा 360° पूरा होखले पर फिर अमौसा के स्थिति, यानि सुरुज चंद्र एक सीध में हो जालें।\nहालाँकि चंद्रमा के 12° आगे बढ़े में हमेशा बराबर समय ना लागे ला आ एही से तिथि छोट-बड़ होत रहे लीं। एक तिथि के समय लगभग 19 घंटा से ले के 26 घंटा ले के हो सकेला।\nसूर्योदय के समय जवन तिथि होल ओही के ओह दिन के तिथि मान लिहल जाला। एकरा के "उदया तिथि" कहल जाला। अगर एक सूर्योदय के समय कौनों तिथि रहल जे अगिला सूर्योदय के भी रहि गइल तब अगिला दिन के भी उहे तिथि होखी। मतलब कि एकही तिथि दू दिन कुल के तिथि कहाई, एकरा के बढ़ती कहल जाला। एकरे उल्टा, अगर कौनों तिथि सूर्योदय के बाद सुरू भइल आ अगिला सूर्योदय के पहिलहीं खतम हो गइल तब उ कौनों दिन के तिथि ना कहा पाई काहें कि कौनों दिन ओह तिथि में सूर्योदय ना भइल। एकरा के तिथि हानि (क्षय) या घटती कहल जाई।\nवार या वासर[संपादन करीं]\nवार या वासर हप्ता के सात दिन सभ के नाँव के कहल जाला। नीचे कुछ प्रमुख भारतीय भाषा सभ में दिन सभ के क्षेत्रीय नाँव लिखल गइल बा:\n(सूर्योदय से सुरू)\nअंगरेजी & लैटिन नाँव\n(00:00Hrs से सुरू)\n1 रविवासर या\nभानु वासर आइतवार रविवार अतवार एतवार\nরবিবার रविवार रबिवार\nરવિવાર संडे/ज सोलिस रवि, आदित्य = सुरुज\n2 सोमवासर सोमबार सोम सोमार सोमवार\nসোমবার सोमवार सोमबार\nસોમવાર मंडे/ज Lunae सोम = चंद्रमा\n3 मंगलवासर मंगलवार मंगलवार मंगर मंगलवार\nમંગળવાર ट्यूजडे/ज Martis मंगल = मंगल\n4 बुधवासर बुधवार बुधवार बुध बुधवार\nবুধবার बुधवार बुधबार\nబుధవారం अरिवन (तमिल परंपरा) या बुतन (धार्मिक परंपरा)\nஅறிவன் (புதன் - பெருவாரியான பயன்பாட்டில்) बुधन\nબુધવાર वेडनसडे/ज Mercurii बुध (ज्योतिष) = बुध\nबृहस्पतिवासर बिहिवार गुरुवार बियफे वीरवार\nಗುರುವಾರ गुरुवारम्, बृहस्पतिवारम्\nగురువారం, బృహస్పతివారం, లక్ష్మీవారం व्याज्हन\nગુરુવાર थर्सडे/ज Iovis देव-गुरु बृहस्पति = बृहस्पति\n6 शुक्रवासर शुक्रवार शुक्रवार सुक शुक्रवार\nশুক্রবার शुक्रवार शुक्रबार\nશુક્રવાર फ्राइडे/ज Veneris शुक्र = शुक्र\n7 शनिवासर शनिबार शनिवार सनिच्चर शनीचर\nশনিবার शनिवार शनिबार\nశనివారం कारि (तमिल परंपरा) या सनी (धार्मिक परंपरा)\nகாரி (சனி - பெருவாரியான பயன்பாட்டில்) शनि\nશનિવાર सैटर्डे/ज Saturnis शनि = शनि\nवार या वासर के अर्थ संस्कृत में दिन होला आ दिन के स्वामी के नाँव के अलग अलग पर्यायवाची सभ में भी वार या वासर जोड़ के दिन सभ के कई प्रकार से नाँव में बिबिधता देखे के मिले ला।\nसौर मास[संपादन करीं]\nसूर्य की आधार पर गणना कइल जाला। पृथ्वी सूर्य का चक्कर लगावेले एही से सूर्य आकाश में कौनो-न-कौनो राशि में उगत मालूम होला। बारह गो राशि आ 27 गो नक्षत्र में जवना में सूर्य जब होला ओही हिसाब से सौर मास क नाँव हो जाला। बारह गो सौर मास होला। एक महीना से दुसरा महीन में बदलाव क भी दू गो आधार बा। सायन मास अंगरेजी कैलेण्डर की हिसाब से 21-22-23 तारीख के बदलेला आ निरयन सौर मास 13-14 तारीख़ के।\nसाल के दू गो अयन में बाँटल जाला। उत्तरायण आ दक्षिणायन। जब सूर्य मकर रेखा से उत्तर की ओर गति शुरू करेल (खिचड़ी की बाद) त उत्तरायण शुरू होला। सतुआन की बाद जब सूर्य कर्क रेखा से दक्षिण की ओर जाला तब दक्षिणायन शुरू होला।\nसायन आ निरयन की हिसाब से दू गो कर्क संक्रांति आ दू गो मकर संक्राति हो जाले।\nहिन्दू महीना चंद्रमा की कला पर आधारित होला आ एक पुर्नवासी (पूरणमासी या पूर्णिमा) से आगिला पुर्नवासी ले होला। महीना के दू गो पाख में बाँटल जाला। जवना हिस्सा में चन्द्रमा बढ़त रहे ला (अमवसा से पुर्नवासी ले) ओके अँजोरिया चाहे शुक्लपक्ष कहल जाला। जेवना हिस्सा में चंद्रमा घटे लागे ला (पुर्नवासी कि बाद से अमावसा ले) ओके अन्हरिया या कृष्णपक्ष कहल जाला। एगो पाख 13-15 दिन क होला।\nपाख में एक्कम, दुइज, तीज, चउथ, पंचिमी, छठ, सत्तिमी, अष्टिमि, नवमी, दसमी, एकादशी, दुआदसी (द्वादशी), तेरस, चतुर्दशी, आ पुर्नवासी/अमौसा (अमावस्या) तिथि होले। एगो तिथि क समय ओतना होला जेतना देर में चंद्रमा की गति की कारन, चंद्रमा आ सूर्य की बिचा में बारह अंश बीत जाय। चंद्रमा पृथ्वी क चक्कर दीर्घवृत्तीय रास्ता पर लगावेला एही से कबो ई 12 अंश क दूरी जल्दी तय हो जाले आ कबो ढेर समय लागेला आ तिथि छोट-बड़ होत रहेलिन। अमावसा कि अंत आ अँजोरिया की एक्कम क शुरुआत होले जब सूर्य आ चंद्रमा की बिचा में शून्य अंश क कोण बनेला। पुर्नवासी के ई कोण 180 अंश हो जाला मने पृथ्वी सूर्य आ चंद्रमा की बिचा में होले।\nमहीना सभ के नाँव[संपादन करीं]\nहिन्दू महीना कुल के नाँव क्रम से चइत, बइसाख, जेठ, असाढ़, सावन, भादो, कुआर, कातिक, अगहन, पूस, माघ, आ फागुन होला।\nमहीनन के नाम\nसंस्कृत में नाँव\nपूर्णिमा की दिन चन्द्रमा ए नक्षत्र में होला\nचइत चैत्र चित्रा\nबइसाख वैशाख विशाखा\nजेठ ज्येष्ठ ज्येष्ठा\nअसाढ़ आषाढ़ पूर्वाषाढ़\nसावन श्रावण श्रवण\nभादो भाद्रपद पूर्वभाद्र\nकुआर आश्विन रेवती(अश्विन)\nकातिक कार्तिक कृतिका\nअगहन मार्गशीर्ष मृगशिरा (अग्रहायण)\nपूस पौष पुष्य\nमाघ माघ मघा\nफागुन फाल्गुन उत्तर फाल्गुन\nसृष्टयाब्द भारतीय परंपरा के काल गणना में एक किसिम के समय माप हवे आ एक तरह के कैलेंडर हवे। जइसे समय के नाप ईसवी सन, शक संवत, विक्रम संवत भा हिजरी सन में बतावल जाला ओही तरे ई साल के गणना के एगो तरीका हवे जेकर सुरुआत सृष्टि के सुरुआत के दिन से मानल जाला। उदाहरण खातिर सृष्ट्याब्द में तारीख 07/08/1 972 949 119 के मतलब भइल ठीक 1 972 949 119 बरिस, 8 महीना आ7दिन पहिले पृथ्वी प पहिला जीवधारी के अवतरण, जनम भइल रहे। सृष्टी के सुरुआत के ई तिथी हिंदू मान्यता के अनुसार होले।\nसृष्ट्याब्द में बरिस सुरु होला फगुआ के दिन से रंगा-रन्ग उत्सव मना के, नाच-गान क के, चैत परिवा से; आ बरिस खतम होला फागुन पूरनमासी के होलिकादहन के। ई साल करीब 354 दिनन के होला। एह से मऔसम के साथ चले खातिर करीब हर तीसर बरीस 1 महीना जोड़ दियाला, ज्योतिष के अनुसार। सृष्टयाब्द में तिथि कृष्ण पक्ष आ शुक्ल पक्ष रहित होला, जे पुर्नवासी केे अगिला दिन परिवा से सुरु हो के अगिला पुरनमासी ले रहे ला। एह से महीना 28, 29 दिनन के चाहे 30 दिनन केे होला। तिथि अमावस्या के बदले 'पन्चदशी', 'षोडसी', 'सप्तदशी'... 'नवबिन्शती', 'पूर्णिमा' आदि होला सृृस्ट्याब्द में।\nसंदर्भ आ टिपण्णी[संपादन करीं]\n↑ Richmond B. 1956, p. 77.\n↑ L.D.S. Pillai (1 December 1996). Anime Wik Wik Terbaik. Asian Educational Services. पप. 15–19. ISBN 978-81-206-0258-8.\n↑ Richmond B. 1956, p. 81.\n↑ Defouw, Hart; Robert Svoboda (2003). Light on Life: An Introduction to the Astrology of India. Lotus Press. प. 186. ISBN 0-940985-69-1.\nस्रोत ग्रंथ[संपादन करीं]\nRichmond B. (1956). Time Measurement and Calendar Construction. Brill Archive. GGKEY:AJ6Y8YX0JJB. CS1 maint: ref=harv (link)\nहिन्दू पंचांग १००० वर्षों के लिए (सन १५८३ से २५८२ तक)\nई खगोलिकी-संबंधित लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=हिंदू_पतरा&oldid=705981" से लिहल गइल\nएह पन्ना पर आखिरी बेर संपादन 31 जनवरी 2022 के 07:21 बजे भइल रहल।


सपा धिरवलसि कि अब यूपी में खेला होई – टटका खबर\nउत्तर प्रदेश चुनाव देश-दुनिया बिहार राजनीति\nJun 28, 2021 उत्तर प्रदेश, जम्मू, जिला पंचायत अध्यक्ष, ड्रोन हमला, तृणमूल, पंचायती चुनाव, प्रभारी कुलपति, बम विस्फोट, भाजपा, विश्वविद्यालय, वीर कुंअर सिंह आरा विश्वविद्यालय, सपा\n(टटका खबर, सोमार, आषाढ़ अन्हरिया चउथ, 2078 विक्रमी)\nयूपी में अगिला साल होखे वाला विधानसभा चुनाव का तइयारी में कारसेवकन पर गोली चलवावे वाली, काँवड़ यात्रा रोकवावे वाली, मंदिरन पर से लाउडस्पीकर उतरवावे वाली सपा अपना विरोधी वोटरन के धिरावल शुरु कर दिहले बिया कि अब यूपी में खेला होई. ओकर इशारा बंगाल का तरफ बा जहाँ ममता बनर्जी के तृणमूल गोल खेला होबे का नारा का साथ चुनाव लड़ले रहुवे आ चुनाव खतम होखते अपना विरोधिपर ऊ कहर बरपवलसि कि लोग दहशत में आ गइल. ना त केन्द्र सरकार, ना न्यायपालिका, ना मीडिया एह खेला के रोक सकल. अखिलेश पहिलहीं कह चुकल बाड़न कि उनकर गोल अपना विरोधियन के सूची बनवले बिया आ ओहमें नयो नाम जोड़त जात बिया आ चुनाव बाद सपा सरकार बनते सभकर हिसाब कइल जाई.\nअखिलेश के चाचा शिवपाल काल्हु दू घंटा अयोध्या में रहि के संत-महंतन के आशीर्वाद लिहलन. ओकरा बाद कहलन कि सगरी गोलन के मिलजुल के भाजपा के हरवावे के कोशिश करे के चाहीं. जवन आदमी अपना परिवार के एकजुट ना रहे दिहलसि ऊ अब दोसरा के एकजुट रहल सिखावत बावे. इटावा में अपना बलबूते निर्विरोध जिला पंचायत अध्यक्ष पद जीतला के बड़ाई करत कहलन कि भाजपा आपन सरकारी हनक देखा के अध्यक्ष पदन पर डाका डालत बिया. अगर विरोधी एकजुट रहतन त अइसन ना हो पाइत.\nबिहार विधानसभा चुनाव में निकहा जीत हासिल कइला से उछाह में आइल ओवैसी के ऑल इंडिया मजलिस-ए-इत्ताहादुल मुस्लिमीन यूपी विधानसभा के अगिला साल होखे वाला चुनाव में 100 सीटन पर लड़े के एलान कइले बिया. ऊ सुहेलदेव भारतीय समाज पार्टी, आ कुछ अउरी गोलन का साथे मिल के भागीदारी संकल्प मोर्चा बनवले बिया.\nपश्चिम बंगाल के 24 परगना जिला के ससोन इलाका के एगो स्कूल के खाली पड़ल मकान में बम बनावत तीन तिलंगा बम फटला से घवाहिल हो गइले स. प्रशासन ओहनी के इलाज के व्यवस्था करावत बिया, भाजपा के कहना बा कि ई लोग तृणमूलिया होखीहें जबकि तृणमूल के कहना बा कि पुलिस मामिला के जाँच करत बिया आ दोषियन के बखसल ना जाई.\nजम्मू के सैनिक हवाई अड्डा पर अतवार का दिने ड्रोन से बम गिरावल गइल. एह आतंकी हमला से दू गो सैनिक घवाहिल हो गइलें. हमला का छह घंटा का भितरे राष्ट्रीय जांच एजेंसी जम्मू के बाहरी इलाकी बेलीचेराना से दू गो संदिग्धन के गिरफ्तार क लिहले बिया. आतंकी संगठन लश्कर से जुड़ल एहनी के कहना बा कि ओहनी के विस्फोटक सामग्री के खेप पाकिस्तान से मिलल रहुवे. ओने सेना के कहना बा कि एह हमला में कवनो सैनिक उपकरण के नुकसान नइखे भइल.\nबिहार के पांच गो विश्वविद्यालयन में कुलपति नियुक्त करे के समय नीतीश सरकार का लगे ना होखला का चलते प्रभारी कुलपतियन से काम चलावल जा रहल बा. पाटलिपुत्र विश्वविद्यालय, आर्यभट्ट ज्ञान विश्वविद्यालय, मौलाना मजहरुल हक विश्वविद्यालय, वीर कुंअर सिंह आरा विश्वविद्यालय, मुंगेर विश्वविद्यालय, आ पूर्णिया विश्वविद्यालय में सगरी काम पर असर पड़त बा. सत्र दू से तीन साल पीछे चल रहल बा.\nशुक का दिने राजद विधायक तेजस्वी यादव दावा कइलन कि बिहार के मौजूदा सरकार तीन महीना भितरे गिर जाई. एह पर उपेंद्र कुशवाहा उनका के सपना ना देखे के कहलन. बिहार सरकार गिरे वाला नइखे.


हिमालय के तीन गो में से सबसे दक्खिनी आ नया परबत श्रेणी\nशिवालिक भा शिवालिक श्रेणी हिमालय परबत के सबसे दक्खिनी श्रेणी हवे आ एकरा के बाहरी हिमालय भी कहल जाला। भूबिज्ञान के दृष्टि से ई सबसे नई परबत श्रेणी हवे। एकरा दक्खिन में तराई क्षेत्र एगो पट्टी के रूप में बा आ उत्तर ओर बिचला हिमालय क श्रेणी बाड़ी स। एकर कई ठे क्षेत्रीय नाँव भी बाड़ें जइसे नेपाल में चुरिया पहाड़ी, बुटवल पहाड़ी इत्यादि। हिमालय के अन्य श्रेणी सब नियर ई लगातार रूप में ना पावल जाले आ बीच बीच में गैप मिले ला। तीस्ता गैप एह सब में सभसे प्रमुख आ चाकर बाटे। अंत में पूरबी हिस्सा में, अरुणाचल प्रदेश में, ई बिचला हिमालय के साथ लगभग एकाकार हो गइल बाटे।\nशिवालिक के शाब्दिक उत्पत्ति शिव, हिंदू देव आ अलक, लट या जटा शब्दन से भइल बतावल जाला। कुछ संस्कृत ग्रंथन में एकरा के मैनाकगिरि के रूप में भी बाताव्ल गइल बाटे।\nई परबत श्रेणी सिंधु नदी से ले के ब्रह्मपुत्र नदी के बीच में लगभग 2400 किलोमीटर के लंबाई में, 10 से 50 किलोमीटर चौड़ाई वाली आ 1500 से 2000 मीटर के ऊँचाई वाली पहाड़ी कड़ी बाटे।\nशिवालिक पहाड़ी सभ से गुजरत गंगा।\nसुखना झील, पाछे हिमालय के शिवालिक श्रेणी लउकत बा।\nभूबिज्ञान के हिसाब से, शिवालिक के पहाड़ी सभ हिमालय के निर्माण के हिस्सा के रूप में टर्शियरी जमाव हईं। इनहन के निर्माण मुख्य रूप से बलुआ पाथर का कांग्लोमरेट चट्टान सभ से भइल हवे। ई जमाव, उत्तर में हिमालय के टूट-फूट आ क्षय से निकसल पदार्थ सभ के बाद में जम के चट्टान बन जाये से बनल हवे। कई जगह ई बहुत नीक से जम के चट्टान भी ना बन पवले बा। The remnant magnetization of siltstones and sandstones suggestsadepositional age of 16-5.2 million years with the Karnali River exposing the oldest part of the Sivalik Hills in Nepal.\nशिवालिक, हिमालय के सभसे दक्खिनी आ सभसे नया श्रेणी हवे। पुरुब-पच्छिमी बिस्तार वाला हिमालय के तीन गो समानांतर श्रेणी सभ में ई सभसे दक्खिनी श्रेणी हवे। इनहन के दक्खिन में पावल जाए वाला भ्रंश सिस्टम के मेन फ्रंटल थ्रस्ट नाँव दिहल गइल हवे। ई भ्रंश सिस्टम, पहाड़ी सभ के दक्खिनी तेज ढाल द्वारा चिन्हित कइल जाला आ एकरे दखिन ओर भाबर के मैदानी इलाका सुरू हो जाला। मुख्य बिसेस्ता, बरखा के बाद बहे वाली नद्दी सभ के भाबर में गायब हो जाइल आ आगे अउरी दक्खिन जा के तराई में दोबारा प्रगट भइल बा।\nशिवालिक के उत्तर में 1,500-3,000 मीटर के छोटका हिमालय के श्रेणी पावल जाले। एही के नैपाल में महाभारत श्रेणी भी कहल जाला। छोटका हिमालय आ शिवालिक के बीचा में कहीं घाटी पावल जाली आ कहीं कहीं दुनों आपस में सटल श्रेणी बाड़ी सऽ।\n↑ "Churia Range hills, Nepal" (English में). Britannica.com. पहुँचतिथी 2016-10-19.\n↑ M.S. Kohli (2002). Mountains of India: Tourism, Adventure and Pilgrimage. Indus Publishing. पप. 25–. ISBN 978-81-7387-135-1.\n↑ M.S. Kohli (2002). Mountains of India: Tourism, Adventure and Pilgrimage. Indus Publishing. पप. 24–. ISBN 978-81-7387-135-1.\nThis article incorporates text fromapublication now in the public domain: चिस्लोम, हॉग, संपा. (1911). "Siwalik Hills" . एन्साइक्लोपीडिया ब्रिटैनिका (11वाँ संस्क.). कैंब्रिज युनिवर्सिटी प्रेस. CS1 maint: ref=harv (link)\n↑ Gautam, P., Fujiwara, Y. (2000). Magnetic polarity stratigraphy of Siwalik Group sediments of Karnali River section in western Nepal. Geophysical Journal International 142 (3): 812–824.\n↑ Mani, M.S. (2012). Ecology and Biogeography in India. Springer Science & Business Media. प. 690.\n"https://bh.wikipedia.org/w/index.php?title=शिवालिक&oldid=712551" से लिहल गइल\nLast edited on 26 मार्च 2022, at 12:54\nएह पन्ना पर आखिरी बेर संपादन 26 मार्च 2022 के 12:54 बजे भइल रहल।


लॉकडाउन के बिच गोपालगंज डीएम के सख्त आदेश , बिना परमिट के ना चली कवनो गाड़ी | Bhojpuriya Byar\nबिहार विधानसभा चुनाव अगले वर्ष कराने के लिए पटना हाई कोर्ट में जनहित याचिका दायर\n16-31 जुलाई राज्य में पूर्ण लॉकडाउन , जानिए क्या मिलेगी छूट, क्या हैं पाबंदियां\nबिहार में कोरोना से 8 और लोग के मौत , कुल मौत के आकड़ा पहुँचल 118\nगोपालगंज के छह प्रखंड में मिलले 26 नया कोरोना मरीज\nफुलवरिया थाना क्षेत्र के संग्रामपुर रायमल गांव में जमीनी विवाद में एगो महिला सहित तिन लोग घायल\nगोपालगंज के बंजारी में एगो युवक के ट्रक के रौदला से भईल मौत\nकुचायकोट के बलथरी चेक पोस्ट से 3104 बोतल शराब के साथे दुगो तस्कर गिरफ्तार\nगोपालगंज में 143 लोग से वसूलल गईल 7150 रुपया जुर्माना\nगोपालगंज न्याय समिति के अध्यक्ष के अगुवाई में हवन यज्ञ के आयोजन\nगोपालगंज शहर में बिना हेलमेट – मास्क के घुमे वाला लोग के पुलिस द्वारा काटल गईल चलान\nHome जिला जवार लॉकडाउन के बिच गोपालगंज डीएम के सख्त आदेश , बिना परमिट के ना चली कवनो गाड़ी\nलॉकडाउन के बिच गोपालगंज डीएम के सख्त आदेश , बिना परमिट के ना चली कवनो गाड़ी\nशैलेश कुमार पाण्डेयApr 14, 2020जिला जवार2\n(खबर मुकेश राज द्वारा )\nगोपालगंज : लॉकडाउन के पूरा सख्ती से लागू करावे खातिर गोपालगंज के डीएम साहेब एकदम सख्त नजर अईले . मिडिया से बातचीत के दौरान गोपालगंज के डीएम अरशद अजीज कहले की जिलाभर में इमरजेंसी सेवा में जुटल गाड़ी ही लॉकडाउन के दौरान चलावल जाई . हर गाड़ी चाहे बाईक होखे या चरपहिया बिना पास के कवनो गाड़ी ना चलावल जाई . लॉकडाउन के उलंघन करे वाला लोग के गाड़ी के जब्त कर लिहल जाई . जरूरत पड़ी त एफआईआर भी दर्ज होई . ऐह दौरान अगर केहू के तबियत बिगड़त बा चाहे महिला लोग के डिलेवरी केश सम्बंधीत कवनो समस्या बा तब केहू आपन गाड़ी चला सकत बा . बाकिर अगर केहू के सब्जी या बजार से कवनो समान खरीदे के बा तब उ लोग साईकिल या पैदल जाके ही आपन समान खरीदी .\nवीडियो आईकन पर किल्क कर सुनी का कह रहल बाड़े डीएम साहेब\nPrevious Postलॉकडाउन के बिच " भारत के दुकान नामक ऐप " मोबाइल में अपलोड कर हजारो से लाखो के बिच कमा रहल बाड़े युवा Next Postकोरोना के हॉटस्पॉट बनल बेगूसराय में कोचिंग चलावत रहुअन टीचर, एक कमरा में बइठल रहुअन 50 छात्र\nशैलेश कुमार पाण्डेयJul 14, 2020\nशैलेश कुमार पाण्डेयJul 11, 2020\n2 thoughts on “लॉकडाउन के बिच गोपालगंज डीएम के सख्त आदेश , बिना परमिट के ना चली कवनो गाड़ी”\nRufus Dimalanta April 24, 2020 at 11:37 pm\nWe absolutely love your blog and findalot of your post’s to be precisely what I’m looking for. Does one offer guest writers to write content available for you? I wouldn’t mind publishingapost or elaborating onalot of the subjects you write concerning here. Again, awesome web site!\nशैलेश कुमार पाण्डेय Post author May 23, 2020 at 12:35 pm\nYou can email your article with your full bio-data or call my number. My email id is – bhojpuriyabyar@gamil.com and my mobile number -9708298501\nThis Month: 8064


साल 2021 ले मेडिकल के सीट दुगुना हो जाई – टटका खबर\nसाल 2021 ले मेडिकल के सीट दुगुना हो जाई\nदेश में डाक्टरन के कमी देखत केन्द्र सरकार मेडिकल कोर्स में सीट दुगुना करे के योजना बनवले बिया. सरकार के लक्ष्य बा कि साल 2021 ले एमबीबीएस के सीट 80 हजार आ पीजी मेडिकल के सीट 45 हजार कर दिहल जाव. सरकार चाहत बिया कि हर दू हजार का आबादी पर एगो डाक्टर के अनुपात हासिल कर लिहल जाव.\nअबहीं देश में एमबीबीएस के 41569 सीट आ मेडिकल पीजी में 22194 सीट बाड़ी सँ. हालांकि देश में मेडिकल कालेजन के मौजूदगी दक्खिन आ पश्चिम में अधिका बा. भोजपुरी क्षेत्र में एकर बहुते कमी बा. चरचा चलत रहेला कि बलिया आ छपरा में मेडिकल कालेज खोले खातिर जमीन खोजल जात बा.बाकिर अधिका बात हवे हवाई बा.\nTags: मेडिकल पढ़ाई


‘चीता’ अउर ‘राउड़ी रंगबाज’ से चेतावत बाड़े विराज भट्ट – Anjoria\nविराज भट्ट पिछला दिने भउँचक रह गइले जब सुनले कि दू गो भोजपुरी फिलिम “चीता” आ “राउडी रंगबाज” उनकर फिलिम बतावल जात बा. कहतारें कि एह नाम के फिलिम ऊ कबो कइबे ना कइलन. एहसे एह फिलिमन से दर्शक तनी सावधान रहसु.\nदरअसल विराज भट्ट बहुत पहिले एगो नेपाली फिल्म कइले रहलन जवना के नाम रहल ‘कवच’. अब ओही नेपाली फिलिम के भोजपुरी में डब करके ‘चीता’ बना दिहल गइल बा. एही तरह एगो दोसर नेपाली फिलिम ‘मजबूर’ के भोजपुरी में डब कर के ‘राउड़ी रंगबाज’ के नाम से देखावल जात बा. विराज भट्ट के एगो अउरी नेपाली फिलिम ‘गंगाजल’ के डब करके भोजपुरी भाषा में ‘मर्द रिक्शावाला’ के नाम से प्रदर्शित करे के तइयारी चलत बा. पहिलहूं विराज भट्ट के दू गो नेपाली फिलिम भोजपुरी में देखावल जा चुकल बा.\nअपना दर्शकन के चेतवला का साथ ही विराज भट्ट अपना नेपाली फिलिमन के निर्माता लोग से गोहार लगवले बाड़न कि कृपा करके अपना फिलिमन के भोजपुरी में डब करके रिलीज मत करे लोग.


टटको में टटका खबर : 29 सितंबर 2014, सोमार – Anjoria\nSeptember 30, 2014 Editor खबर 0\nचैंपियन लीग बीसबीसा टूर्नामेंर के अपना आखिरी लीग मैच में केकेआर हैदराबाद में डोलफिंस के 36 रन से हरा दिहलसि.\nमंगलयान के सफलता का बाद इसरो के वैज्ञानिक अब भारतीय क्षेत्रीय नौवहन उपग्रह के अगिला 10 अक्टूबर के अंतरिक्ष में भेजे के तइयारी में लगले.\nसारधा चिटफंड घोटाला में जेल में बंद तृणमूल कांगे्रस के सांसद कुणाल घोष अनेसा जतावत बाड़न कि खुलासा कइला का चलते उनकर जान लिहल जा सकेला.\nहरियाणा विधानसभा चुनाव खातिर दाखिल परचन में से 360 गो परचा तरह तरह के कमी भा गलती का चलते खारिज क दिहल गइल.\nप्रधानमंत्री नरेंद्र मोदी अमेरिकी निवेशकन से बात करत में कहलन कि उच्चतम न्यायालय के फैसला से कोयला ब्लॉक आवंटन रद्द भइला के अवसर में बदले के कोशिश करत बिया भारत सरकार.\nराष्ट्रपति प्रणव मुखर्जी 30 सितम्बर से3अक्टूबर ले बंगाल दौरा पर रहब आ बीरभूम जिला के किरनाहर आ मिराती के अपना पुश्तैनी घर जाके दुर्गा पूजा में शामिल होखब.\nरेलवे में शत प्रतिशत प्रत्यक्ष विदेशी निवेश के मंजूरी मिलला का बाद दुनिया भर के देश भारतीय रेलवे के कायाकल्प में दिलचस्पी लेबे लागल बाड़े. जर्मनी इच्छा जाहिर कइले बा हाई स्पीड रेलवे में लागे खातिर.\nदेश में हाॅकी खेल के संस्था हाॅकी इंडिया के चुनाव अगिला 13 अक्टूबर के करावल जाई.\nशहीद भगत सिंह के छोट बहिन प्रकाश कौर के काल्हु अतवार का देर रात कनाडा में निधन हो गइल.\nअफगानिस्तान के नयका चुनाइल राष्ट्रपति अशरफ गनी सोमार का दिने अमेरिका का साथे सुरक्षा समझौता पर दस्तखत करीहें जवना का बाद ओहिजा एह साल का बादो अमेरिकी सैनिकन के तैनाती के राह साफ हो जाई.\nअमेरिकी मुद्रा के तेजी आ रिर्जव बैंक के आवे वाला मौदि्रक नीति से पहिले आजु रूपिया 37 पइसा गिर गइल.\nन्यूयार्क के मैडिसन स्क्वायर गार्डन पर काल्हु प्रधानमंत्री नरेंद्र मोदी का कार्यक्रम का समय कुछ लोग आ टीवी पत्रकार राजदीप का बीच के हाथापाई पर कांग्रेस राजदीप के पक्ष लिहले बिया जबकि हाथापाई के शुरुआत खुद राजदीपे कइलन.\nभाजपा से नाता टूटला का बाद शिवसेना अध्यक्ष उद्धव ठाकरे कहलन कि केन्द्र में शिवसेना के मंत्री अनंत गीते इस्तीफा दे दीहें. हालही में मनसे प्रमुख राज ठाकरे शिवसेना के एही बात ला आलोचना कइले रहलन कि शिवसेना केन्द्र में काहे सरकार में बनल बिया.\nसोना 70 रूपिया चमकल आ चांदी 65 रूपिया.\nममता बनर्जी चाहत बाड़ी कि हाई कोर्ट के जज लोग का बहाली में राज्य सरकार के सलाह मानसु राज्यपाल.\nइंचियोन एशियाई खेल – भारत के डिस्कस फेंके वाली सीमा पुनिया स्वर्ण पदक जीतली. चीन के मिलल रजत आ कांस्य पदक.\nविकासशील देश चाहत बाड़े कि संयुक्त राष्ट्र में बड़हन सुधार होखे आ सुरक्षा परिषद के विस्तार बाकिर रूस के कहना बा कि जल्दबाजी में अइसन कुछ कइला के कवनो जरूरत नइखे.\nअमेरिका के बहुते कारोबारी भारत के लचर बुनियादी सुविधा का चलते एहिजा निवेश नइखन करे चाहत.\nसनम सिंह आ साकेत मिनेनी के इंचियोन एशियाई खेल में टेनिस प्रतियोगिता के पुरुष युगल वर्ग में दक्खिन कोरिया से हार के रजत पदक से संतोष करे के पड़ल.\nकेन्द्रीय खाद्य आपूर्ति आ उपभोक्ता मामिला के मंत्री राम विलास पासवान एह बात के निन्दा कइलन कि बिहार के मुख्यमंत्री के पूजा कइला का बाद कुछ लोग मूर्तियन के धोवल.\nअन्नाद्रमुक के ओ.पन्नीर सेल्वम के आजु तमिलनाडु के मुख्यमंत्री के किरिया धरावल गइल. सेल्वम दुसरका हालि राज्य के मुख्यमंत्री बनल बाड़े. जयललिता सरकार के सगरी 30 मंत्रियन के नयका मंत्रिमंडल में जगह मिलल.\nअन्नाद्रमुक नेता आ तमिलनाडु के मुख्यमंत्री रहल जे जयललिता भठियरपन का मामिला में मिलल जेल आ जुर्माना का सजा का खिलाफ कर्नाटक हाई कोर्ट में अपील कइली आ जमानत के अरजी लगवली.\nपुलिस के आंसू गैस आ लाठी चार्ज के परवाह ना करत आजु हांगकांग में फेरू प्रदर्शन कइले लोकतंत्र समर्थक. थानमेन चौक के घटना का पचीस बरीस बाद चीन के फेरू मिलल राजनीतिक चुनौती.\nप्रधानमंत्री नरेन्द्र मोदी आजु अमेरिकी कांग्रेस के सदस्या तुलसी गैबार्ड आ दक्षिण कैरोलिना के गवर्नर निक्की हैली से मुलाकात कइले. तुलसी नरेन्द्र मोदी के गीता भेंंट कइली.\nपाकिस्तान के केंद्रीय सूचना मंत्री परवेज रशीद कहलन कि पाकिस्तान के चुनाइल सरकार आपन कार्यकाल पूरा करे तकले बरकरार रही.\nजो सहाय रघुबीर (बतकुच्चन 171)


चंदौली में सात किलो सोना का साथे एगो तस्कर गिरफ्तार – टटका खबर\nचंदौली में सात किलो सोना का साथे एगो तस्कर गिरफ्तार\nचंदौली 11 अप्रैल (वार्ता). जीआरपी बुध का दिने मुगलसराय टीसन पर चेकिंग करत में एगो आदमी का लगे से सात किलो सोना बरामद क के ओकरा के गिरफ्तार कर लिहलसि. एह सोना के दाम करीब सवा दू करोड़ लगावल गइल बा.\nजीआरपी प्रभारी निरीक्षक आर के सिंह बतवलन कि मुगलसराय टीसन पर चेकिंग करत में प्लेटफार्म नम्बर छह पर बइठल अजमेर (राजस्थान) निवासी करन सोनी का लगे से सात किलो सोना बरामद भइल. पूछताछ में ऊ बतवलसि कि ई सोना ऊ कोलकाता से ले के आवत रहुवे आ अजमेर ले जात रहल.\nधराइल तस्कर से कस्टम विभाग आ अउरिओ एजेंसियन के अधिकारी पूछताछ करत बाड़ें.


आतंकी हमला – टटका खबर\nलीबिया पुलिस स्कूल पर आतंकी हमला में नाहियो त पचास लोग के जान गइल आजु लीबिया के पश्चिमी जिल्टेन शहर में एगो पुलिस प्रशिक्षण केंद्र पर भइल आतंकी हमला का बाद नाहियो त पचास लोग के मरे के खबर बा आ सवा सौ लोग घवाहिलो भइल बा. अबहीं एह हमला करे के जिम्मेवारी केहु नइखे\nअफगानिस्‍तान के मज़ारे शरीफ शहर में भारतीय वाणिज्य दूतावास का नियरा का एगो मकान में लुकाइल आतंकियन आ सुरक्षा बल का बीच जम के गोलीबारी चल रहल बा. आतंकी काल्हु रात भारत के वाणिज्‍य दूतावास में घुसे के कोशिश कइलन स बाकिर असफल रहला का बाद बगल के एगो मकान में घुस के मोर्चा सम्हार\nपठानकोट वायुसैनिक अड्डा पर आजुओ भिड़न्त जारी बा\nतीन दिन से चलत अवला का बावजूद अबहियों पक्का ना कहल जा सके कि पठानकोट वायुसैनिक अड्डा पर भइल आतंकी हमला खतम हो गइल बा. आजुओ दुतरफा गोलीबारी होखे के खबर आवत बा. कहल जात बा कि जबले आतंकियन के पूरा सफाया नइखे हो जात तबले भिड़न्त जारी रही. आतंकी एगो दुतल्ला मकान में घुसल\nइस्लामी स्टेट के आतंकी हमला से फ्रांस में डेढ़ सौ लोग मरल\nदुनिया भर में बरबादी के पैगाम ले आवे वाला इस्लामी आतंकी गिरोह इस्लामिक स्टेट के करावल आतंकी हमला से फ़्रांस के राजधानी पेरिस में नाहियो त डेढ़ सौ लोग के जान चल गइल बा. आजु सबेरे भइल सीरियल धमाका सात जगहा करावल गइल. एगो समारोह में शामिल लोग के घेर के बन्हक बना लिहले सँ\nलश्कर तोएबा यूपी आ उत्तराखंड के मुख्यमंत्रियन के हत्या करे के धमकी दिहलसि\nदेश भर में अपना कारगुजारी में लागल आतंकी संगठन लश्कर-ए-तैयबा उत्तर प्रदेश आ उत्तराखंड के मुख्यमंत्रियन के बम से उड़ा देबे के धमकी दिहले बावे. एह बारे में ओकरा चिट्ठी में एह लोग के जान लेबे का साथही यूपी के अनेके टीसन पर बम विस्फोट करावे के बात कहल गइल बा. हमला के तारीखो बता


खबर भोजपुरी में – Page4– टटका खबर\n(शुक, 26 दिसंबर के खबर) झारखंड में भाजपा विधायक दल के नेता का रूप में पहिला बेर एगो गैर आदिवासी नेता रघुबर दास के चुनल गइल बा. रघुबर दास एहसे पहिले मंत्री आ उप मुख्यमंत्री रह चुकल बाड़न. भाजपा के एह फैसला पर जाति आ मजहब के राजनीति करे में माहिर नीतीश कुमार आपत्ति जतवले\n(बियफे, 25 दिसंबर के खबर) वाराणसी के डीजल लोकोमोटिव वर्कशाप के विस्‍तार परियोजना के उद्घाटन आ एगो आधुनिक वातानुकूलित यात्री गाड़ी इंजन के लोकार्पण कइला का बाद अपना संबोधन में प्रधानमंत्री नरेन्द्र मोदी कहलन कि रेलवे के निजीकरण करे का तरफ केन्द्र सरकार नइखे बढ़त. कहलन कि रेलसे के निजिकरण के बात महज गप बा\n(मंगल, 23 दिसंबर के खबर) प्रधानमंत्री रहल स्व॰ चौधरी चरण सिंह के जयंती मंगल का दिने उत्तर प्रदेश में किसान सम्मान दिवस के रूप में मनावल गइल. लखनऊ में विधानसभा परिसर में राज्यपाल राम नाईक आ मुख्यमंत्री अखिलेष यादव उनुका के श्रद्धांजलि दिहले. झारखंड विधानसभा चुनाव में भाजपा आ ओकर सहयोगी दल ऑल झारखंड स्‍टुडेंट्स\n(अतवार, 21 दिसंबर के खबर) जबरन धर्मान्‍तरण पर राज्य सरकारन के विफलता देखत संसदीय कार्य मंत्री एम वैकेंया नायडु कहलन कि एकरा ला एगो केन्‍द्रीय कानून बनावे के जरूरत बा. ओने आगरा के ‘घर वापसी’ के जाँच करे गइल उत्तर प्रदेश अल्पसंख्यक आयोग के टीम के कहना बा कि एहमें कवनो तरह के बलप्रयोग ना\n(शनिचर, 20 दिसंबर के खबर) धर्मांतरण के मुद्दा पर संघचालक मोहन भागवत के भाषण का बाद मामला अउरी गरमा गइल बा. कोलकाता में बोलावल एगो हिंदू सम्मेलन में संघचालक कहलन कि धर्मातरण रोके के कानून बने के चाहीं. बाकिर घरवापसी का बारे में उनकर कहना रहे कि ई धर्मपरिवर्तन ना हो के गलती से भटक\nखबर भोजपुरी में (शनिचर, 20 दिसंबर 2014)\n(शुक, 19 दिसंबर के खबर) शुक का दिेने वित्‍त मंत्री अरूण जेटली वस्‍तु आ सेवा कर विधेयक (जीएसटी) के संसद में पेश क दिहले. पेश करत घरी कहलन कि टैक्स पर राज्‍य सरकारन के अधिकार बनवले राखे के पूरा इन्तजाम कइल गइल बा विधेयक में. केन्‍द्रीय बिक्री कर पर होखे वाला नुकसान के भरपाई कइल\n(बियफे, 18 दिसंबर के खबर) भारतीय अंतरिक्ष अनुसंधान संगठन बियफे का दिने आपन अब तक के सबले भारी रॉकेट जी एस एल वी मार्क-3 आ क्रू मॉड्यूल के सफल प्रायोगिक प्रक्षेपण कइलस. एह मिशन के सफलता का बाद दू साल का भीतर भारतो अपना अंतरिक्ष यात्री के अंतरिक्ष में भेज पाई. इसरो के एह सफलता\n(बुध, 17 दिसंबर के खबर) मुख्यमंत्री अखिलेश यादव बुध का दिने घाघरा नदी के बिड़हर घाट पर बनल आ बस्ती से संतकबीरनगर आ अम्बेडकरनगर जिलन के जोड़े वाला पुल के उद्घाटन कइलन. पाकिस्तान के पेशावर में एगो सैनिक स्कूल पर भइल आतंकी हमला में मराइल स्कूली बचवन खातिर संसद के दुनू सदन में संवेदना प्रकट\n(मंगल, 16 दिसंबर के खबर) पाकिस्‍तान के शहर पेशावर में सेना के स्कूल में आतंकी हमला क के नाहियो त 160 लोग के मार गिरवले जवना में करीब 140 गो स्कूली विद्यार्थी रहले. एह कायराना हमला के दुनिया भर में निन्दा होखत बा. आतंकियन के पोसे वाला पाकिस्तानो में अबकी बेर आतंकियन का खिलाफ आवाज\n(सोमार, 15 दिसंबर के खबर) ऑस्ट्रेलिया में सिडनी शहर के एगो कैफे में घेराइल बन्हक लोग के कमांडो कार्रवाई क क छोड़ा लिहल गइल. एह कार्रवाई में दू आदमी के मौत हो गइल आ पाँज लोग घवाहिल गो गइल. बन्हक बना के राखल लोगन में हिन्दुस्तानो के दू आदमी रहुवे जे सही सलामत छूट गइले.\n(अतवार, 14 दिसंबर के खबर) झारखंड आ जम्‍मू कश्‍मीर में विधानसभा चुनाव के चउथका दौर शांति से निबट गइल. झारखंड वि‍धानसभा के 15 सीट पर भइल एह दौर में 61 फीसदी से अधिका वोट पड़ल. पिछला तीन दौर के हिसाब से एह दौर में कम वोट पड़ल बा. चउथका दौर में जम्‍मू कश्‍मीर के 18\n(शनिचर, 13 दिसंबर के खबर) बेगूसराय के सिंहमा में एगो अतिरिक्त प्राथमिक स्वास्थ्य केन्द्र के शिलान्यास कइला का बाद भाषण का दौरान मुख्यमंत्री जीतन राम माँझी कहलन कि सीखे के उनकर उमिर गुजर चुकल बा. कहलन कि चालीस बरीस से राजनीति करत बाड़े आ उनकर ना त केहू राजनीतिक गुरू बा, ना ऊ कवनो बाहुबली\n(शुक, 12 दिसंबर के खबर) सारधा चिट फंड घोटाला में पश्चिम बंगाल के मुख्यमंत्री ममता बनर्जी के नजदीकि आ राज्य के परिवहन मंत्री मदन मित्रा के शुक का दिने सीबीआई गिरफ्तार क लिहलसि. गिरफ्तारी पर ममता बनर्जी झनझना गइल बाड़ी काहे कि सीबीआई के घेरा उनुको खिलाफ बढ़ल आवत बा. बाकिर ममता बनर्जी चुनौती देत\n(बियफे, 11 दिसंबर के खबर) भारत आइल रूस के राष्ट्रपति व्लादिमिर पुतिन आ भारत के प्रधानमंत्री का मुलाकात का बाद दुनू देश का बीच बीस गो करार पर दस्तखत भइल. भारत में आपन लड़ाकू विमान आ हेलीकाप्टर बनावे खातिर तइयार हो गइल बा रूस. मोदी कहलन कि रुस आगहू भारत के सबले खास रक्षा भागीदार


‘दिलदार सांवरिया’ बनलन संजय पाण्डेय – Anjoria\nभोजपुरी सिनेमा के नंबर वन खलनायक संजय पांडे ‘बिहारी रिक्शावाला’, ‘मजनू मोटरवाला’ क बाद अब अगिला फिलिम ‘दिलदार सांवरिया’ साईन कइले बाड़न जवना के शूटिंग ला संजय पांडे आजुकाल्ह बलिया में बाड़ें. तन्वी मीडिया के बैनर में बनत एह फिलिम के मुहुर्त पिछला दिने बलिया के उचरांव गांव में पूर्व मंत्री राजधारी के हाथे भइल. एह समारोह में सैकड़ों लोग शामिल भइल.\nमुहूर्त से पहिले संजय पांडे समेत पूरा यूनिट विधिवत पूजन कइलस तवना क बाद मुख्य अतिथि कैमरा से क्लिक कइलन. निर्माता दीपक शाह, सहनिर्मात्री किरण शाही, निर्देशक विशाल वर्मा, नायक यश कुमार मिश्र, नायिका अंजना सिंह, डांस डायरेक्टर निमेश भट्ट, छायाकार सी. जगन आ एक्शन मास्टर वेंकटेश समेत प्रसिद्ध नारायण मिश्र, रामरेखा यादव, शशिकांत त्रिपाठी, सीपी सिंह, बच्चा सिंह, उपेंद्र गुप्त, नवीन मिश्र, दिनेश सिंह वगैरह मौजूद रहलें.\nबिपिन सिंह "मुंबई शूटर्स" में


बीएड – टटका खबर\nRead More about ई यूपी ह एहिजा कुछऊ हो सकता\nअनुसूचित जाति आ जनजाति के बीएड विद्यार्थी पिछला तीन दिन से भूख हड़ताल पर बइठल रहलें काहे कि ओह लोग के महाविद्यालय ओह लोग के परीक्षा फार्म नइखे भरे देत. कॉलेजन के कहना बा कि जबले एह लोग के फीस ना मिल जाई तबले एह लोग के फार्म भरे ना दिहल जाई. फीस सरकार के…\nRead More about बीएड विद्यार्थियन के भूख हड़ताल टूटल\nयूपी आ उत्तराखंड सरकारन के कहना रहल कि एह राज्यन में डीएद उम्मीदवार कम बाड़ें जबकि बीएड उम्मीदवारन के भरमार बा. एहसे सर्व शिक्षा अभियान का तहत प्राइमरी शिक्षक पद पर एह लोग के बहाल करे के अनुमति दिहल जाव. अब केन्द्र सरकार एह निहोरा के मान लेबे के सैद्धान्तिक मंजूरी दे दिहले बिया.\nRead More about बीएड पास लोगन के प्राइमरी शिक्षक बनावे के मंजुरी दिहलसि केन्द्र


खबर एक नजर में (2 जून 2011) – टटका खबर\nखबर एक नजर में (2 जून 2011)\nमनरेगा का तरह के एगो नया योजना\nकेन्द्र सरकार काल्हु से गरीबी रेखा के नीचे वाला परिवारन खातिर राष्ट्रीय ग्रामीण आजीविका मिशन योजना के शुरुआत कर रहल बिया. तीन हजार करोड़ रुपिया के लागत वाला एह योजना के उद्घाटन यूपीए अध्यक्षा सोनिया गाँधी राजस्थान के बाँसवाड़ा में करीहें. एह योजना में हर राज्य के धन मुहैया करावल जाई जवना से स्वंय सहायता समूहन के अढ़ाई लाख रुपिया के सबसिडी बैंकन का माध्यम से दिहल जाई.\nबिहार में बिजली महँग भइल\nबिजली बोर्ड त अपना शुल्क में पैंसठ फीसदी बढ़ोतरी के प्रस्ताव भेजले रहे बाकिर बिहार विद्युत विनियामक आयोग औसतन उनइस फीसदी के बढ़ोतरी के अनुमति दिहले बा. अब खपत का हिसाब से अलग अलग दर में प्रति यूनिट दू रुपिया बीस पैसा से लेके चार रुपिया पाँच पैसा तक का जगह पर दू रुपिया पचास पैसा से ले के चार रुपिया सत्तर पैसा प्रति यूनिट के दर से भुगतान करे के होई.\nगड़बड़ माहौल में रिजल्ट निकलल\nएह साल के दसवीं परीक्षा वैकल्पिक होखला का बावजूद सीबीएसई के इलाहाबाद प्रक्षेत्र के रिजल्ट काल्हु बहुते गड़बड़ माहौल में निकालल गइल. रिजल्ट साँझ चार बजे निकले वाला रहे बाकिर पाँच बजे ले कवनो पता ना रहे. बोर्ड का तरफ से कवनो जानकारियो ना दिहल जात रहे. बाद में साँझ पाँच बजे रिजल्ट निकलल शुरु भइल. सर्वर पर बेहिसाब लोड का चलते बारबार हैंग कर जाव. रिजल्ट ग्रेड अंक में साढ़े नौ से गुणा कइला पर अंक के पता लागी.\nपीसीएस २०१० प्री के रिजल्ट घोषित\nयूपी लोक सेवा आयोग के पीसीएस २०१० प्री के रिजल्ट काल्हु घोषित कर दिहल गइल. एक लाख चौंतीस हजार चार सौ एक परीक्षार्थियन में से आठ हजार सात सौ पन्द्रह लोग के मुख्य परीक्षा खातिर योग्य मानल गइल बा.\nदण्डवत कइला का बादो बाबा ना मनलन\nकाल्हु केन्द्र सरकार बाबा रामदेव के अइसन स्वागत कइलसि जइसन कवनो राष्ट्राध्यक्ष के कइल जाला. बाबा रामदेव जब अपना चार्टर्ड हवाई जहाज से दिल्ली चहूंपले तब ओहिजा उनुका स्वागत में चार गो केन्द्रीय मंत्री मौजूद रहले. कांग्रेस पार्टी अपने सरकार के एह काम के आलोचना कइले बिया आ एकरा के गैर जरुरी बतवले बिया. बाकिर अन्ना हजारे आन्दोलन के हाल देखले केन्द्र सरकार अबकी पहिलही से बेचैन बिया. हर कोशिश कइल जा रहल बा कि बाबा अनशन पर मत बइठस. बाकिर बाबा मानत नइखन. उनुका अनशन खातिर दिल्ली के रामलीला मैदान में बड़हन पण्डाल बनावल जा रहल बा जहाँ बीस हजार लोग बाबा का साथे अनशन पर बइठीहें. बाबा रामदेव के दावा बा कि पूरा देश में एक करोड़ लोग उनुका साथे अनशन करी. बाबा रामदेव विदेश में राखल धन जब्त कर के देश में ले आवे आ बड़का नोटन के प्रचलन रद्द करे के बात करत बाड़न.\nनारायण दत्त तिवारी आपन खून के नमूना देबे से मुकरलन\nरोहित शेखर के दावा बा कि नारायण दत्त उनुकर नाजायज बाप हउवन आ एकरा के साबित करे खातिर ऊ कानूनी लड़ाई लड़त बाड़े. कोर्ट आदेश दिहले रहुवे कि नारायण दत्त अपना खून के नमूना देस जेहसे एह दावा के सच्चाई जानल जा सके. बाकिर अपना रंगीन मिजाज खातिर मशहूर नारायण दत्त तिवारी, जे अपना रंगीन मिजाजिये का चलते राज्यपाल पद से इस्तीफा देबे के मजबूर भइले, हर कानूनी दाँव पेंच लगा के मामिल सुलझे नइखन देत. अब उनुकर दावा बा कि कवनो कोर्ट केहू के एह तरह के साक्ष्य देबे खातिर मजबूर ना कर सके.\nनाचेले आईसीसी बीसीसीआई नचावेले\nश्रीलंका के कप्तान रहल अर्जुन रणतुंगा कहले बाड़न कि आईसीसी अब बेहद कमजोर हो गइल बा आ ऊ बीसीसीआई के इशारा पर नाचे लागल बा. भारत के क्रिकेट बोर्ड अपना धन का ताकत पर अंतर्राष्ट्रीय क्रिकेट के नुकसान चहुँपा रहल बा बाकिर आईसीसी कुछ नइखे करत. रणतुंगा के कहना बा कि आईपीएल से क्रिकेट बरबाद हो रहल बा.


Hindu New year has started read the importance of Chaitra Navratri Bhojpuri: नवका साल सम्मत के सिरीगनेस, पढ़ीं चैत्र नवरात्रि के महत्तम!\nनवरातन, जवन 13 अप्रैल से 21अप्रैल ले चली. एह में दुरुगा के नव रूप-सैलपुत्री, ब्रह्मचारिणी, चंद्रघंटा, कुष्माण्डा, स्कंदमाता,कात्यायनी, कालरात्रि ,महागौरी आउर माई सिद्धिदात्री के सांच मन से उपासना के प्रावधान बा.बाकिर पंडित लोग के कहनाम बा कि माता एह साल घोड़ा प चढ़िके आवत बानीं. एह से महामारी के प्रकोप बढ़ी आ कई किसिम के प्रतिकूलता से मुकबिला करेके परी.\nLast Updated: April 12, 2021, 6:55 PM IST\nनवका साल सम्मत के सिरीगनेस हो चुकल बा. नवरातन के माई दुरुगा के उपासना का जरिए अपना आंतर में शक्ति संचय करेके आ मनसा-वाचा-कर्मणा भरपूर ताकत से जिनिगी के समर में कूदे के संकलप के नांव ह नवरातन, जवन 13 अप्रैल से 21अप्रैल ले चली. एह में दुरुगा के नव रूप-सैलपुत्री, ब्रह्मचारिणी, चंद्रघंटा, कुष्माण्डा, स्कंदमाता,कात्यायनी, कालरात्रि ,महागौरी आउर माई सिद्धिदात्री के सांच मन से उपासना के प्रावधान बा.बाकिर पंडित लोग के कहनाम बा कि माता एह साल घोड़ा प चढ़िके आवत बानीं. एह से महामारी के प्रकोप बढ़ी आ कई किसिम के प्रतिकूलता से मुकबिला करेके परी. नतीजा सोझा साफे झलकत बा. कोरोना के दोसरकी लहर अउर भयावह होके सुरसा-अस मुंह बवले ठाढ़ बिया.\nबाकिर अइसने समय में गीता के गूढ़ सनेस आ आदिकाल से चलल आवत लोक-संस्कार गीतन के परिपाटी कठिन-से-कठिन समइयो के सामना करेके पेरना देला. 'डर का आगा जीत बा' के नसीहत जूझे के अइसन हूब देला कि मनई आखिरी सांस ले मनुजता के हिफाज़त खातिर जान-परान लगा देला. जब जइसन तब तइसन,ना करे त मरद कइसन!\nश्रीमद्भगवद्गीता चूंकि करतब देखावे आ जूझे के शक्ति देला, एह से एकरा के भारतीय संस्कृति के अनमोल धरोहर मानल जाला. एमें जिनिगी जीए के कला आ जिनिगी जीए के विज्ञान के बेजोड़ समन्वय बा. धरम उहे जवन धारन करे. सभसे बड़हन धरम होला-करम का ओर जीव-जान से प्रवृत्त भइल. एही से कर्म के सभकरा से बढ़िके पूजा आ अपना हाथ के जगरनाथ मानल गइल बा. गीता में एही कर्म के प्रधानता बा. अर्जुन जब कर्तव्य पथ से विचलित होके ऊहापोह आ आजुएकाल्ह नियर अवसाद-उदासी में किछऊ निरनय ना ले पावत रहलन,त लीलापुरुषोत्तम सिरीकिसुन उन्हुका के करमपथ प लवटावे का गरज से ज्ञान के उपदेश देले रहलन, जवन मौजूदा माहौल में कहीं ज्यादा प्रासंगिक बा.\nभगवान श्रीकृष्ण अर्जुन के साफ-साफ समुझावत कहले रहलन-'कर्मण्ये वाधिकारस्ते मा फलेषु कदाचन.' आजु के भूमंडलीकरण-बाजारवाद के दौर में जब अदिमी अपना राह से भटकिके तमाम बुराइयन में लिप्त हो गइल बा आ कवनो हथकंडा अपना के ढेर-से-ढेर दौलत हथिआवल जिनिगी के मकसद बनि गइल बा, गीता के करमयोग के उपादेयता अउर बढ़ि जात बा.विलासिता आ अहं के मद में चूर मनई मनुजता भुला गइल बा आ अपसंस्कृति के शिकार होके राकसो से गइल-गुजरल हरकत करे पर उतारू बा.ई निर्विवाद सांच बा कि हरेक अदिमी के भीतर इंसान आ शैतान -दूनों मौजूद रहेला.\nजब ऊ मानवता का खिलाफ कवनो काम करेला, त इंसान से हैवान बनि जाला आ ऊहे अदिमी जब अच्छाई के राह पर चलत सत्कर्मन के आपन जिनिगी बना लेला, त ऊ सही माने में इंसान आ देवता बनि जाला. हमनीं के संस्कृति आदिकाल से ई सनेस देत आइल बिया कि जब परिवार के हरेक अदिमी संस्कारवान, शिष्ट आ मर्यादित होई,त बेहतर समाज के निरमान संभव हो पाई.सांच कहल जाउ,त शक्ति संचय करेके नवरातन आ गीता के सनेस सही माने में इंसानियत के सनेस ह, मर्यादित समाज आ मर्यादित आचरण के सनेस ह, निरासा-हतासा के कुहासा के फारिके हुलास-उछाह आउर जीवंतता से जीए के सनेस ह अउर सनेस ह जिनिगी से जूझे आ निष्काम भाव से आपन करतब करत धरम निबाहत जाए के.\nभोजपुरी लोकगीत भोजपुरिया समाज के ऐनक ह,जवना में मेहनतकश मनई के सुख-दु:ख,हंसी-खुशी आ जीवटता के जियतार चित्र पीढ़ी दर पीढ़ी उकेरात आइल बा.एह गीतन में जगह-जगह परदुखकातरता, लोकमंगल आ मानवीयता के सनेस सलीका से गूंथल गइल बा.'मनु-स्मृति' में वर्ण-बेवस्था के चरचा करत साफ-साफ कहल गइल बा-'जन्मना जायते शूद्र:, संस्कारात द्विज उच्यते'-माने, मनई जनम से शूद्र आ संस्कार से द्विज होला. सुसंस्कृत ऊ ह,जे सुसंस्कार में पलाइल-पोसाइल होखे आ ब्राह्मन ऊ ह,जे ब्रह्म के ज्ञाता होखे. अगर ई कहल जाउ कि संस्कारे कवनो अदिमी के ब्रह्मज्ञानी बनावेला,त अतिशयोक्ति ना होई.एही से मनई के ताजिनिगी सुखी,सेहतमंद ,समरस आ समन्वयी होखे खातिर संस्कारन के विधान कइल गइल रहे. जनम से मउवत ले सोरह गो संस्कार के मान्यता प्रचलित बा,जिन्हनीं से जुड़ल एक से बढ़िके एक संस्कार गीत गवात आइल बाड़न स.\nहरेक मंगल के मोका प सभसे पहिले जवन गीत भगवान शिव के गोहरावत गावल जाला, ओमें लोक कल्याण के भाव छिपल बा. सर्वहारा के देवता भोले बाबा आ गाय के गोबर से लिपाइल घर-अंगना के कीटरोधी पावनता!\nगाई का गोबरे महादेव आंगन लिपाई\nगज-मोतिया ए महादेव चउक पुराई\nसुनीं हे शिव, शिव के दोहाई!\nदेवीगीत में मातादाई के गीत सभसे अधिका गवाला, जवना में निमिया के डाढ़ प झुलुहा झूलत दैवी शक्ति के प्रतीक मातादाई बेबस-अलचार लोक के मंगल के कामना करेली. कहल जाला कि जवना घरी चेचक महामारी के रूप में फइलल-पसरल रहे, ओह घरी ओकर कवनो उपचार ना रहे आ इहे 'निमिया के डाढ़ मइया लावेली हिंड़ोलवा कि झूली-झूली' वाला गीत जनमानस में आस्था-आस के संचार करत रहे. ओमें गोहरावल जात रहे कि 'जवन असिसिया मइया मालिन के दिहनीं कि ओइसन, मोर बलकवन के दीं,मइया ओइसन!' आ 'जाकी रही भावना जैसी ' के हिसाब से आस्थावान मानवता के फलाफलो मिलत रहे.\nगीता में बतावल गइल बा कि जे जइसन करम करेला, ऊ ओइसने फल भोगेला. कहे के मतलब ई कि कुदरत के कचहरी में कबो नाइंसाफ़ी ना होला. एगो लोकगीतो में कहल गइल बा-\nदीनानाथ कचहरिया में न्याय होला\nकेहू अपने के कइसन नबाब होला\nरत्ती-रत्ती के उनसे हिसाब होला\nनाहीं एको पल अन्याय होला\nदीनानाथ कचहरिया में न्याय होला.\nभोजपुरिया समाज मेहनतकशन आ किसान-मजूरन के जांगर ठेठावेवाला समाज रहल बा.एह से इहां निष्काम करमयोग के प्रधानता रहल बा आ अभावो में रहिके बिपत-कलेस काटत नेह-छोह आ प्रीत-प्यार के पइसार इहां के खासियत होला. इहे नेह आ मनुजता के सनेस हरदम गूंजत रहेला-\nजांगर ठेठावते जिनिगिया सिरइली\nसुनऽ मोरी मुनरी,\nसोना नियर अनजा लुटाइ जाला\nहमके मोहाल लेतरी.\nहमरा के चाहीं ना सरग-सुख\nनाहीं चाहीं इनरपरी,\nतोहरे पिरितिया के छंहियां\nबइठिके जुड़ाली ठटरी.\nजब ले नेह-छोह से लबरेज़ ई गीत गूंजत रहिहन स,गीता के सनेस इन्हनीं के जरिए जनमानस में अपने आप पहुंचत रही आ महामारी से लड़े खातिर भरि नवरातन माई के नवो रूप से अकूत शक्ति आ बल-बेंवत\nके असीस भेंटात रही-\nनमस्तस्यै नमस्तस्यै नमस्तस्यै नमोनम:.\n(लेखक भगवती प्रसाद द्विवेदी वरिष्ठ साहित्यकार हैं.)


सरोकार | Anjoria's Weblog\nCategory Archives: सरोकार\n– सुशील झा\nलड़िकाईं कें अधमुंदाइल आँखिन से अबहियों याद बा कि घर में कोयला प्लास्टिक के छोटहन बोरा में आवत रहे.\nएगो चूल्हा होखल करे लोहा आ माटी के बनल जवना में लकड़ी आ कोयला डाल के हवा कइला पर आग जरत रहुवे. कोयला गोल ना रहत रहे. ओकर मुँह हमनिए लेखा टेढ़ मेढ़ बिना कवनो आकार के होत रहे.\nजब कोयला जरे त ओहमें से सफेद धुआं उठे आ ओह धुआं से आंख जरे लागे. ओही धुंआ में हम परी बनावल करीं आ सोचल करीं कि बड़ भइला पर एही परियन से बिआह करब.\nरात में जरत लाल कोयला पर रोटी फूलल करे. रोटी के ऊ सवाद हीटर आ गैस पर बनल रोटियन में कबो ना मिलल. जड़ाइल रातन में ई चूल्हा बड़ी काम आवल करे गरमावे ला, कोयला एक बेर जर जाला त देर लागेला ओकरा बुताए में.\nकोयला के बोरा में कोयला टकराके बुकनी बन जाव त माई ओह बुकनी में भूसी मिलाके पिसान लेखा कुछ बनावल करे आ फेर ओह पिसान से पकोड़ा जइसन गुल्ला बनावल करे. फेर ओह गुल्ला के घाम में सूखा के कोयला का तरह इस्तेमाल कइल करे. कोयला के कण-कण कामे आ जाव.\nकोयला के करीखा से हम डरातो ना रजनी काहे कि ऊ करीखा हमरा करिया देहि पर लउके ना. ओही घरी लड़िकाईं में एगो फिलिम आइल रहे जवना में अमिताभ बच्चन कोयला मज़दूर बनल रहलें. ओकरा बाद से हमार बाबूजी हमरा ला अमिताभ बच्चन हो गइल रहलें.\nफेरू हीटर आइल, गैस आइल, कोयला छूटल, शहर छूटल आ हम शहर में कोशिश करे लगनी अपना देह के करीखा छोड़ावे के. हमरा का मालूम रहल कि कोयला उड़ के राजधानी ले आवेला. अलगा बात बा कि बारह सौ किलोमीटर के दूरी तय करे में कोयला के रंग सफेद हो जाला !\nलुटियन के गलियन में आ नरीमन प्वाइंट चहुँपते कोयला के रंग बदलल जस लागेला. हमरा ला कोयला करिया रहल. राजपथ अउर नरीमन प्वाइंट पर कोयला के रंग झकझक उज्जर. एहिजा कोयला से लोग ना तो रोटी बनावे ना ही ओकर धुआं देखि के उनकर लड़िका नाचसु.\nएहिजा कोयला के धुआं फेरारी अउर मर्सिडीज़ के रूप धइले उड़ेला. पांच सितारा होटलन में बड़का-बड़का सम्मेलनन में कोयला के नाम कोल हो जाला आ एह पर जवन रोटी सेंकाला तवना के राजनीतिक रोटी कहल जाला.\nहमरा ई बदलल कोयला नीक ना लागे. हमार कोयला करिए ठीक रहल. एहिजा कोयला के उज्जर रंग आँखिन में गड़ेला. केहु कोयला के नाम भठियरपन आ घोटाला से जोड़े त हमार करेजा फाटेला. कोयला हमरा लड़िकाईं के खिलौना ह. हमरा बाप के मेहनत ह. हमरा मुंह के पहिला निवाला ह आ हमरा महतारी के मांग के सेनूर रहल बा.\nकोयला बदनाम होखे, ई हमरा बरदाश्त ना होला बाकिर हम करिए का सकीलें.\nहम त कोयला संग करिया हो गइनी. जे ताकतवर रहल ऊ कोयला के अपना साथे सफेद करे के कोशिश कइल बाकिर कोयला त कोयले होला…… कोयला के दलाली में मुंह करिये होखी उज्जर ना रहि पाई.\nसुशील झा जी साल 2003 से बीबीसी में कार्यरत बानी बतौर रिपोर्टर. ओहसे पहिले दू साल पीटीआई भाषा में रहलीं. जेएनयू से एमए आ एमफिल हईं. पढ़ाई आ पालन पोषण झारखंड में भइल. सोशल मीडिया, धर्मनिरपेक्षता आ आदिवासी मुद्दन के अलावे समसामयिक मुद्दन में रुचि राखिलें.\nसुशील जी के ब्लॉग बीबीसी पर नियमित रूप से प्रकाशित होत रहेला जहाँ से ई लेख लिहल गइल बा आ अनुवाद कर के पेश बा.\nअँजोरिया के हमेशा से नीति रहल बा कि जतना संभव हो पावे तरह तरह के विचार पेश कइल जाव आ एही क्रम में सुशील झा जी के अनुमति से इहाँ के लिखल लेख के अनुवाद पेश बा.\nदेश आ समाज, सरोकार में प्रकाशित किया गया | Tagged कोयला, सुशील झा\t|3Replies\nदेश आ समाज, सरोकार में प्रकाशित किया गया | Tagged असम दंगा, पाण्डेय हरिराम\t| Leaveareply\nPosted on अगस्त 15, 2012 by Anjoria\nखबर, देश आ समाज, सरोकार में प्रकाशित किया गया | Tagged राष्ट्रपति के सबोधन\t|3Replies\nPosted on जुलाई 27, 2012 by Anjoria\nमहीना के जवने तिथि के जनमि के, सवा सौ साल से अधिक जियले के बाद, ओही तिथि के आपन देहि तजि के दुनिया से सदा-सदा खातिर चलि जाये वाले विरले लोगन में से तुलसीदास जी एक हउअन. तुलसीदास जी कऽ जनम उत्तरप्रदेश में जिला बॉंदा के गॉंव राजापुर में सम्वत् 1554 के सावन अँजोरिया सतमी, माने कि शुक्ल पक्ष के सप्तमी तिथि, के भइल रहल. उनके बाउ कऽ नाम आत्माराम दूवे अउर माई कऽ नाम हुलसी रहल. कहल जाला की ऊ माई के पेटे में बारह महीना रहले के बाद दुनिया में आइल रहलन जब कि आमतौर से लइका नव-दस महीना बादे माई के पेट से बाहर दुनिया में आ जालन. सगरो लइके जनमते रोवे सुरु कइ देलन लेकिन तुलसीदास जी पइदा होते ‘राम़’ बोल पड़लन. एतने नाही उनके मुहें में बत्तीसो दॉंत रहल अउर कद काठी पॉंच बरिस के लइका नियर रहल. उनके देखते सगरो देखबइया घबरा गइलन. अचरज देखि के सव केहू बाउर भइले के अंदेसा से भरि गइल. उनकर महतारी तीन दिन बादे दसमी के दिन अपने दाई चुनिया के हाथ उनके सौंप के ओहके ससुरारी भेज दिहली अउर अगिले दिन दुनिया छोड़ के स्वर्ग कऽ राहि धइलीं. चुनिया बहुते लाड-पियार से लइका के पलली-पोसली लेकिन पॉंच बरिस कऽ उमर होत-होत उहो दुनिया छोड़ दिहली. लइका अब अनाथ हो गइल.\nस्वामी नरहर्यानन्द जी कऽ नजर एह लइका पऽ पड़ल. ऊ एहकर नाम ’रामबोला’ रखि के अपने साथे अयोध्या जी लेके चलि गइलन अउर पाले-पोसे लगलन. स्वामी जी इनके पढाईओ-लिखाई कऽ व्यवस्था कइ दिहलन. तेज बुद्वि कऽ भइले के कारन जल्दिये तमाम विद्या कऽ जानकार हो गइलन. काशी में जाइके बेद-शास्त्रो कऽ भरपूर पढाइ कइ लिहलन. पढाई पूरा कइले के बाद स्वामी जी कऽ आज्ञा लेइके अपने गॉंव राजापुर लवटि पड़लन लेकिन गॉंव में घर-दुआर अउर परिवार कऽ नास हो गइल देखि के दुखी भइलन. गॉंव में अपने परिवार जन कऽ यादगार कायम रखि के रहे लगलन अउर गॉंव बासिन के ’राम-कथा’ सुनावे लगलन. सम्बत् 1583 में रत्नावली नाम के एक सुन्दर-सुशील लइकनी से बिआह हो गइल. रत्नावली बड़ी विद्वान रहली. दूनो जनी सुख से गांव में रहे लगलन. एक बार रत्नावली कऽ भाई उनके अपने साथे माइके लिया के चलि गइलन. रामबोला से वियोग सहि ना गइल. ऊ पीछे लागल ससुरारी चलि गइलन. रत्नावली के उनकर एतना लगाव नींक नाही लागल. ऊ उनके धिक्कारत कहि पड़ली –\nअस्थि चर्ममय देह मम, तामे ऐसी प्रीति.\nतैसी सो श्री राम मह होत न तब भव भीति..\nयानी की हाड़-मास कऽ हमरे देही से जइसन लगाव आप कइले बाड़ी तइसही जे श्री राम जी के पांव से लगवतीं तऽ कल्यान हो जात. एह संसार के भय से छुटकारा मिल जात, मतलब मोक्ष हो जात.\nरत्नावली कऽ ई बचन सुनते रामबोला कऽ आंखि खुलि गइल. बोली कऽ एतना असर भइल की ऊ तुरते प्रयाग चलि पड़लन अउर साधुवेष धारन कइ लिहलन. राम भक्ति में आपन पुरहर धियान लगा दिहलन. तीरथ-ब्रत, धियान अउर पूजा-पाठ में लगल रहले से काक भुशुण्डिजी अउर हनुमान जी कऽ दर्शन पवलन. हनुमान जी कऽ आदेश ’रामचरित मानस’ लिखे कऽ पवलन जवने से संत तुलसी दास के नाम से इनकर प्रसिद्धि भइल.\nसम्वत् 1631 के रामनवमी के दिन से ऊ ’रामचरित मानस’ कऽ लिखाइ सुरु कइलन,2बरिस7माह 26 दिन बाद सम्वत् 1633 के माघ अँजोरिया पक्ष में रामविवाह के दिन पूरन कइलन. रामचरितमानस एक अइसन किताब हउए जवना के सगरो हिन्दू बड़े चाव से अपने घरे रखेलन अउर बॉंचेलन. तुलसीदास जी रामचरितमानस के बालकाण्ड में खुदे लिखले बाड़न –\nसम्वत् सोलह सौ इकतीसा, करऊँ कथा हिरपद धरि सीसा..\nतुलसीदास जी हनुमान जी कऽ दर्शन कइसे पवलन एहकर कहनी एह मतिन सुने के मिलेला –\nतुलसीदास जी रोजाना शौच खातिर गंगापार जायें. लवटानी में लोटा में बचल पानी एक पेड़े के जड़ में गिरावत आगे बढि जायं. पानी पवले से पेड़ के हरिआई में कमी ना आवे. ओह पेड़ पऽ एगो प्रेत कऽ बास रहे. प्रेत पानी गिरवले के क्रिया से तुलसीदास जी से प्रसन्न होई के उनके समने प्रकट भइल अउर कहलस कि ’हम तुहसे खुश हईँ तूँ जवन वर चाहऽ तवन हमसे मांग. तुलसीदास जी कहलन की हमके रामजी कऽ दर्शन करा द. प्रेत कहलस की हम ई तऽ ना करा पाइब लेकिन एक उपाय हऽ. हनुमान जी दर्शन करा सकेलन. तुलसीदास जी कहलन की हनुमानजी कइसे मिलिहे? प्रेत बोलल – मन्दिर में रोज साँझे राम कथा होले ओहिजे हनुमान जी नियम से कोढी कऽ भेष बना के आवेलन. कथा सुरु भइले के सबसे पहिले आवेलन अउर समाप्त भइले पऽ सबसे बाद में जालन. ओहीजे जाइके उनही से प्रार्थना करऽ. उहे रामजी कऽ दर्शन करा सकेलन. तुलसीदास जी कथा वाले जगही पऽ पंहुचि के हनुमान जी के गोडे़ पऽ गिर पड़लन अउर दर्शन करावे खातिर प्रार्थना करे लगलन. हनुमान जी कहलन कि चित्रकूट जा. उहवें भगवान श्री रामजी कऽ दर्शन होई. तुलसीदास जी चित्रकूट जा पहुंचलन. जंगल में दुइगो राजकुमार के एक हिरन क पीछा करत देखलन. देखत-देखत राजकुमार आंखि से ओझल हो गइलन. ओहमें से एक सांवर रहलन अउर दूसर गोरहर. आंख से ओझल होते हनुमान जी प्रकट होइ के तुलसीदास जी के बतवलन की दूनो राजकुमारे राम-लक्ष्मण रहलन. तुलसीदास जी बहुत पछिताए लगलन. हनुमान जी धीरज धरवलन अउर कहलन कि पछिता जिन. एकबार फिर दर्शन होई. ओह समय हम इशारा कई के बता देब. सम्वत् 1607 के मौनी अमावस्या के दिन तुलसीदास जी चित्रकूट के घाट पऽ बइठि के चन्दन घिसत रहलन. ओही समय लइका के रुप में भगवान श्री रामचन्द्र जी अइलन अउर चन्दन मांगि के लगावे लगलन. ठीक ओही समय ब्राह्यण कऽ रुप धई के हनुमान जी आइ गइलन अउर गावे लगलन-\nतुलसीदास चंदन घिसै, तिलक देत रधुबीर..\nई सुनते तुलसीदास जी पहिचान लिहलन अउर भगवान कऽ चरन पकड़ि लिहलन.\nनित्य भगवान श्री रामचन्द्र जी कऽ भक्ति में लगल रहले से उनके अन्दर पारलौकिक शक्ति कऽ बढोत्तरी होत रहे. अनेक किताबन कऽ रचना कइलन जवना में रामचरितमानस, कवितावली, दोहावली, गीतावली, विनय पत्रिका, कवित्त रामायण, वरवै रामायण, रामलला नहछू, रामाज्ञा, कृष्णगीतावली, पार्वती मंगल, जानकी मंगल, राम सतसइ, रामनाममणि, रामशलाका, हनुमान चालिसा, हनुमान बाहुक, संकट मोचन, बैराग्य संदीपनी, कोश मन्जूषा, आदि बहुते चर्चित हउअन. एह काव्यन कऽ रचना कइ के तुलसीदास जी मनइन कऽ बहुते उपकार कइले हउअन जवना से हम सब केहू उनकर ऋणी हईं. सबकर भलाइ करत-करत ऊ एह दुनिया से 126 बरिस के उम्र में सावन अंजोरिया सप्तमी के हमेशा हमेशा खातिर विदा ले लिहलन.\nसंवत् सोलह सौ असी, असी गंग के तीर.\nश्रावण शुक्ला सप्तमी, तुलसी तज्यों शरीर..\nदेश आ समाज, सरोकार, साहित्य में प्रकाशित किया गया | Tagged तुलसीदास, राजेश्वर सिंह\t| Leaveareply\nभाषा, सरोकार में प्रकाशित किया गया | Tagged बतकुच्चन\t| Leaveareply\nRT @kapil73vats: गांधी जी अपने मुस्लिम शराबी बेटे की दारू तो छुड़वा न सके2अक्टूबर आने वाली है, ठेके बंद रहेंगे 42 minutes ago\nRT @sonamsa4: शुक्र है मक्का मदीना में हिंदुओं पर पाबंदी है, वरना मुस्लिमों से ज़्यादा मूर्ख हिन्दू वहाँ माथा पटकते नजर आते। जय श्री राम🙏🙏 42 minutes ago\nRT @Goldenthrust: क्या भिगा भिगा के जूते मारे हैँ https://t.co/QTxgZ6JaWf 47 minutes ago\nRT @GemsOfBollywood: A film on LJ that deserves to be blockbuster because it shows reality free from Urduwood agenda. 49 minutes ago\nRT @TheDeepak2020In: 8 साल की बच्ची 29 जल्लाद जिहादी3दिन तक सामूहिक बलात्कार महाराष्ट्र के पुणे की घटना इसलिए इसे दर्द भरी घटना की जगह… 8 hours ago


When train flew in the storm there wasalot of politics in the state know the whole matter Bhojpuri: जब तूफान में उड़ गइल रहे ट्रेन तs खूब भइल रहे राजनीति, पढ़ीं पूरा मामला\nBhojpuri: जब तूफान में उड़ गइल रहे ट्रेन तs खूब भइल रहे राजनीति, पढ़ीं पूरा मामला\nआज से 40 साल पहिले बिहार में अइसन तूफान आइल रहे कि चलत टरेन उड़िया के नदी में गिर गइल रहे. ई घटना के अइसे तs कइएक गो बजह रहे लेकिन आंधी-पानी भी ओकरा में परमुख रहे. ई घटना में करीब 300 लोग मारल गइल रहन. ओह घरी बिहार अउर केन्द्र में कांग्रेस के राज रहे लेकिन तबहुंओ खूब राजनीत भइल रहे.\nLast Updated: May 27, 2021, 7:11 PM IST\nअबहीं सभ जगह चकरवाती तूफान यास के चर्चा हो रहल बा. तूफान अउर बेरहम बरखा से कई जगह तबाही भी मचल बा. चकरवाती तूफान हरमेसा परलय मचा के जाला. कोरोना महामारी के बीच ई एगो नाया आफत आ गइल. आज से 40 साल पहिले बिहार में अइसन तूफान आइल रहे कि चलत टरेन उड़िया के नदी में गिर गइल रहे. ई घटना के अइसे तs कइएक गो बजह रहे लेकिन आंधी-पानी भी ओकरा में परमुख रहे. ई घटना में करीब 300 लोग मारल गइल रहन. ओह घरी बिहार अउर केन्द्र में कांग्रेस के राज रहे लेकिन तबहुंओ खूब राजनीत भइल रहे.\n40 साल पहले आया था बेरहम तूफान\nतारीख-6 जून 1981, समय- करीब 5-6 बजे सांझ. मोकामा- बिहार के खगड़िया जिला के बदलापुर स्टेशन. मानसी सहरसा रेल लाइन पs पसिंजर टरेन छुकछुक कर के भागल जात रहे. ओह दिन बुझाये कि आसमान फाट गइल बा. घनघोर पानी. अइसन बरखा पड़त रहे कि कुछ देखल मोसकिल रहे. तूफान भी ओतने तेज. केतना बड़का फेंड़ उखड़ के फेंका गइले. एही बीच बदला घाट अउर धमारा घाट स्टेशन के बीच बनल रेलपुल 51 पर टरेन पहुंचल. तूफान अतना तेज रहे कि जातरी लोग टरेन के खिड़की दरवाज बंद कर देले रहन. अभी टरेन पुले पs रहे कि बोगी में बइठल लोग के जोर से दू तीन बेर झटका लागल. एकरा बाद टरेन के सात बोगी पुल के रेलिंग तूर के नीचे बागमती नदी में समा गइल. आन्ही-पानी में केहू के कुछ ना बुझाइल. चीख पुकार मच गइल. सरकारी आंकड़ा के मोताबिक तीन सौ 12 लोग मारल गइल रहन. लेकिन घटना के देखे वला लोकल लोग के कहनाम रहे कि करीब आठ सौ लोग मारल गइल रहन. ओहघरी बिहार के मुखमंतरी रहन जगरनाथ मिसिर अउर रेल मंतरी रहन केदार पांडेय. दूनो कांग्रेसी नेता बिहार के रहे वला रहन. लेकिन एकरा बादो एह दुखद घटना पs उनका लोग में खूब राजनीत भइल रहे.\nट्रेन उड़ गइल तूफान में !\nटरेन के डराइभर अउर फायरमैन के कहनाम रहे कि टरेन तूफान के झोंका में उड़ के नदी में गिर गइल रहे. चूंकि खिड़की, दरवाज बंद रहे एह से टरने पs तूफान के दवाब अतना बढ़ गइल कि बोगी नदी में फेंका गइल. लोकल रेलवे पुलिस के जांच में रेल लाइन पर एगो किसान अउर बैल के कटल शरीर मिलल रहे. कुछ लोग के कहनाम रहे कि जब ट्रेन पुल पs आइल ओही घरी के एगो बैल रेल लाइन पर आ गइल. किसान भी ओकरा के हांके खातिर रेल लाइन पs दउड़ गइले. ई देख के टरेन के डराइभर इमजजेंसी बरेक मार देले. इमरजेंसी बरेक मारला के चलते बोगी में अतना जोर से झटका लागल कि सात बोगी कपलिंग तूर के नदी में जा गिरल. एह घटना के जांच रेलवे के सेफ्टी कमिशनर एस एस मूर्ति कइले रहन. लेकिन उ कवनो नतीजा पs ना पहुंचले. बाद में इहे मान गइल कि किसान अउर बैल के देख के डराइभर के इमजरजेंसी बरेक लगवे के पड़ल. ओह घरी तूफान अउर बरखा बहुत तेज रहे. रेल लाइन पs ठीक से देखाई ना पड़त रहे. बरेक के झटका अउर तूफान के झोंका से टरेन के बोगी पानी में फेंका गइल.\nदुख के घड़ी में भी राजनीत\nबदलापुर स्टेशन के रेल हादसा बहुत भयंकर दुरघटना रहे. केतना अदिमी के जान गइल एकरा पs बिबाद होखे लागल. मुखमंतरी जगरनाथ मिसिर अउर रेल मंतरी केदार पांडे एक्के पाटी के रहन अउर बिहार के रहन लेकिन तब्बो दूनो अदिमी एक दोसरा के बिरोधी रहन. 1972 में जब केदार पांडे बिहार के मुखमंतरी रहन तs जगरनाथ मिसिल के पहिला बेर मंतरी बने के मौका मिलल रहे. लेकिन बिहार कांगरेस के दांवपेंच में केदार पांडे के 15 महीना बाद ही मुकमंतरी पद से हटे के पड़ल. 24 मंतरी उनका खिलाफ बगावत कर देले रहन. ओही घरी से दूनो अदिमी में छत्तीस के आंकड़ा बन गइल रहे. बगमती नदी में गिरल रेल बोगी से लाश निकाले के खातिर नेभी के गोताखोर बोलावल गइल रहे. छव दिन में 246 डेड बडी निकलल रहे. एकरा बाद रेलवे लाश खोजे के कम रोक देहस. मुखमंतरी जगरनाथ मिसिर एकर बिरोध कर देले. ऊ परधानमंतरी इंद्रा गांधी के चिट्ठी लिख के गोहार लगवले कि लाश खोजे के अभियान जारी राखे के आदेश दिहल जाव. नदी में गिरल बोगी में अभी भी बहुत लाश बा. नेभी के गोताखोर फेन नदी में घुसले तs 22 लाश अउर मिलल. मरे वला के सरकारी आंकड़ा 268 पहुच गइल.\nमौत के संख्या पs बिबाद\nजगरनाथ मिसरा के गांव बलुआ बजार पहिले सहरसा जिला में रहे. ओह घरी सुपौल अउर सहरसा एक्के जिला रहे. लोग के कहनाम रहे कि मरे वला अधिकतर अदिमी सहरसा जिला के ही रहन एह से जगरनाथ मिसिल एह मामला में बहुत सतर्क रहन. मौत के संख्या अउर मुआवजा के सवाल पs रेलवे अउर बिहार सरकार में बिबाद हो गइल. रेलबे के मोताबिक सात बोगी में एक बोगी पारसल के रहे. एक अउर बोगी गार्ड अउर पारसल के रहे. बांचल पांच बोगी में जातरी के कुल क्षमता 312 रहे. मतलब ई कि रेलवे 312 आदिमी के मरे के बात ही कबूल कइल चाहत रहे. जब कि घटना के गवाह लोग के कहनाम रहे कि एकरा से बहुत अधिक संख्या में लोग मार गइल रहन. करीब आठ सौ अदिमी के मारे जाये के अनुमान लगावल गइले रहे. घटना बहुत दुखद रहे लेकिन तब्बो रेल मंतरी केदार पांडे अउर मुखमंतरी जगरनाथ मिसिर में खूब रजनीत भइल रहे. (लेखक अशोक कुमार शर्मा वरिष्ठ स्तंभकार हैं. यह उनके निजी विचार हैं.)


रिटायर्ड शिक्षक के हत्या आ व्यवसायी से लूट – टटका खबर\nरिटायर्ड शिक्षक के हत्या आ व्यवसायी से लूट\nशुक का दिने नावानगर इलाका के अतिमी गाँव का लगे एगो रिटायर्ड शिक्षक गुप्तेश्वर मिश्रा के हत्या कर दिहल गइल आ एगो दोसरा शिक्षक रमेश मिश्रा के घवाहिल क दिहल गइल. ई लोग अपना दुनाली बंदूक के सत्यापन करा के लवटत घरी पीएनबी के नावानगर शाखा से पचास हजार रुपिया निकाल के आगा बढ़ल त रास्ता में बाइक पर आइल अपराधी घेर लिहले आ गोली चला के एह लोग से दुनाली बंदूक आ रुपिया छीन के भाग निकलले. गुप्तेश्वर मिश्रा त ओहिजे मर गइले. घवाहिल रमेश मिश्रा के पीएमसीएच भेज दिहल गइल. एह लोग के संगे एक आदमी अउर रहे हरेराम साव जेकरा गोली नइखे लागल आ गोली चलत देख ऊ जान बचा के भाग निकलल.\nएगो दोसरा घटना में पुराना भोजपुर में बाइक सवार अपराधी सर्राफा व्यवसायी गुड्डू वर्मा के गोली मार के चार लाख रुपिया के गहना ले भगलें. घवाहिल गुड्डू के पटना रेफर कर दिहल गइल बा.\nTags: नावानगर, बक्सर


सिनेमा का दुनिया से…. – Anjoria\nसिनेमा का दुनिया से….\nसितम्बर 20, 2010 भोजपुरी फिल्म\nदिनो दिन बढ़ते जात बा निरहुआ ला दिवानगी\nभोजपुरी के किंगस्टार दिनेशलाल यादव निरहुआ खातिर दर्शकन के दिवानगी दिन पर दिन बढ़ले जात बा. हालत अइसन हो गइल बा कि सिनेमाघर का बहरी जनसैलाब उमड़ पड़त बा जब निरहुआ के कवनो फिल्म लागत बा ओहिजा. एही दिवानगी के नजारा पिछला दिने देखे के मिलल जब उनकर फिल्म मृत्युंजय रिलीज भइल.\nईद का मौका पर पूरा देश में १५० सिनेमाघरन में एके साथ रिलीज भइल मृत्युंजय के देखे ला हर जगहा बड़हन जनसैलाब उमड़ पड़ल चाहे ऊ सिनेमाघर बिहार में रहे, भा यूपी में, भा मुंबई जइसन कास्मोपोलिटन में. एही फिल्म का साथे सलमान खान के दबंग फिल्मो रिलीज भइल रहे आ ओकरो सोझा भोजपुरी फिल्म मृत्युंजय बरोबरीए के कलेक्शन बिटोरलसि. मुंबई के नवरंग आ भिवण्डी के सिनेमाघरन में उमड़ल भारी भीड़ देख २० साल पहिले के हिन्दी फिल्म प्रेमियन के याद ताजा हो गइल.\nभोजपुरी इलाकन में बालीवुड स्टारो से बेसी लोकप्रिय आ कई पायदान ऊपर बइठल निरहुआ मृ्त्युंजय के सफलता का साथे एह साल लगातार छह गो सफल फिल्म दे के एगो रिकार्डे बना दिहलसि. निरहुआ के अबले रिलीज सगरी फिलिम जोरदार कारोबार कइले बाड़ी स आ करीब आधा दर्जन फिल्म सिल्वर जुबिली मनवले बाड़ी स. मृ्त्युंजय में निरहुआ के अदाकारि देख के कहल जा सकेला कि दर्शक निरहुआ के जतना दिवाना बाड़े निरहुओ ओतने हकदार बाड़न ओह दिवानगी के. निरहुआ के सफलता पर सगरी इंडस्ट्री उनका तारीफ में जुटल बा.\nनिरहुआ के आवे वाली फिल्म बाड़ी स लोफर आ रणभूमि. बेहिचक कहल जा सकेला कि उहो फिलिम एहले बेसी ना त अतने सफल रहीहन सँ.\nदिल के दस्तक २४ सितम्बर से\nऋषि इंटरनेशनल का बैनर में निर्माता अशोक गुप्ता के बनावल रोमांटिक एक्शन फिल्म दिल २४ सितम्बर के बिहार आ झारखण्ड का सिनेमाहालन में दस्तक देबे आ रहल बिया. भोजपुरी सिनेमाप्रेमियन के दिल के धड़कन नौजवान स्टार प्रवेश लाल यादव, जूनियर निरहुआ, आ हसीन अदाकारा पाखी हेगडे के जोड़ी वाली एह फिल्म में दर्शक एगो अनोखा प्रेम कहानी के दीदार करीहें.\nदिल के निर्देशन एम आई राज कइले बाड़न आ एकरा में मनोरंजन के सगरी मसाला सही अनुपात में पड़ल बा. कालेजिया विद्यार्थियन के मौज मस्ती रोमांस आ एक्शन सब कुछ देखे के मिली एह फिल्म में. अउरी त अउरी प्रवेश लाल के एगो आयटमो डांस बा एह में. साथी कलाकारन में मनोज टाइगर, रितु पाण्डे, मेहनाज, अयाज खान, आ अवधेश मिश्रा जइसन मँजल मँजावल कलाकार शामिल बाड़े. संवाद एम के चौहान के, गीत प्यारे लाल यादव आ एम आई राज के, संगीत मधुकर आनन्द के बा. निर्माता अशोक कुमार के कहना बा कि दिल एगो कम्प्लीट पइसा वसूल फिल्म बिया जवना के दर्शक पसन्द करीहें. इहो बतवलन कि एगो सरप्राइजो पैकेट बा एह फिल्म में जवन दर्शकन के अचकचा दीहि.\nअभय सिन्हा आ पवन सिंह मिल के मचइहें धमाल\nभोजपुरी सिनेमा के सिरमौर निर्माता अभय सिन्हा आ भोजपुरिया राजकुमार पवन सिंह मिल के भोजपुरी फिल्म तू जान हऊ हमार से धमाल मचावे जा रहल बा. फिल्म जल्दिये दर्शकन का सोझा आवे वाली बा. यशी फिल्म्स प्रा॰लि॰ का बैनर में बनल आ राजदीप सिंह के प्रस्तुति एह फिल्म के निर्देशन पप्पू खन्ना कइले बाड़न.\nएह फिल्म में पवन सिंह के दोहरी भूमिका बा आ ऊ रोमांटिक आ एक्शन दुनु तरह का रोल में आइल बाड़न. रोमांटिक रोल में उनकर जोड़ीदार बनल बाड़ी हॉट आ हिट नायिका मोनालिसा जिनका साथे पवन सिंह जोरदार रोमांस देखवले बाड़न. साथ में बाड़े अवधेश मिश्रा, उपासना सिंह, आनन्द मोहन, के के गोस्वामी, सीमा सिंह, आ डांसिंग क्वीन संभावना सेठ का साथे भोजपुरिया महानायक कुणाल सिंह.\nगीत विनय बिहारी के आ संगीत राजेश गुप्ता के ह. अंजनीकांत श्रीवास्तव एकर कार्यकारी निर्माता हउवें. अभय सिन्हा भोजपुरी के तमाम सुपर स्टारन का साथे फिल्म बना चुकल बाड़े.\nअउरी जाने खातिर CineBhojpuri.com पर जाईं.\n२४ सितम्बर से सभे कही साँवरिया आई लव यू\nदामिनी आ जाबांज जिगरवाला के शानदार सफलता का बाद एक हालि फेर से दर्शकन के दिल जीते आवत बाड़न विनय आनन्द जिनकर फिल्म सांवरिया आई लव यू २४ सितम्बर से बिहार के प्रमुख थियेटरन में रिलीज होखे जा रहल बा. साथ में नायिका बाड़ी हॉट गर्ल रानी चटर्जी. विनय आनन्द आ रानी चटर्जी के जोड़ी दामिनीओ में खूबे पसन्द कइल गइल रहे.\nसाँवरिया आई लव यू के निर्माता हवें शंभू पाण्डे आ सी बी त्रिपाठी. प्रस्तुत कइले बाड़न मोहन दास आ निर्देशन रामपाल सिंह के ह. बिहार में एह फिल्म के जोरदार प्रोमोशन चलावल जा रहल बा. विनय आनन्द के कहना बा कि एह फिल्म में मनोरंजन के सगरी मसाला बावे, एक्शन, रोमांस, गीत, संगीत, इमोशन, आ कॉमेडी. दर्शक एहू फिल्म के खूब पसन्द करीहें.\n“धर्मा” के शानदार शुरुआत\nफिल्म जगत में नया फिल्म के लांच करे के परंपरा बालीबुड में तकरीबन खतम हो चुकल बा बाकिर भोजपुरी सिनेमा में ई परम्परा आजुओ जारी बा. खास करे के रवि किशन के फिल्मन के लांचिंग हमेशा शानदार तरीका से होखल करेला. एही परंपरा के कायम राखत सौम्या फिल्म्स प्रा॰लि॰ का बैनर में आ कृष्णाजी के प्रस्तुति फिल्म धर्मा के मुहुर्त मुंबई के रेनेसेंस क्लब में करावल गइल.\nनिर्मात्री सुनीता भारती, निर्देशक सुशील उपाध्याय, आ लेखक मनोज हंसराज के एह फिल्म में रविकिशन आ रानी चटर्जी के रोमांटिक जोड़ी बा.\nरामरक्षा मिश्र के वीडियो अलबम ” बनेली नादान”


बलिया न्यूज :9जुलाई 2015 – टटका खबर\nलॉकडाउन के बादे शुरू हो पाई ‘पारो’ के शूटिंग\nCategories Select Category TatkaKhabar (1,917) अपराध (578) उत्तर प्रदेश (1,691) खुला मंच (7) खेल (291) चुनाव (267) टटका खबर (162) देश-दुनिया (1,300) बिहार (1,587) भोजपुरी पट्टी (445) मनोरंजन (200) राजनीति (845) रोजी-रोजगार (102) विधानसभा (86) व्यापार (275) शिक्षा (210)\nबलिया न्यूज :9जुलाई 2015\nबलिया काल्हु अपना दाढ़़ी बाबा युवा तुर्क आ देश के प्रधानमंत्री रहल स्व. चंद्रशेखर के जयन्ती मनवलसि आ कई जगहा एकर कार्यक्रम आयोजित भइल.\nबलिया जिला में कमाई करत झोला छाप डाक्टरन के धरे पकड़े खातिर एगो टीम बनावल गइल बा जवना में एसडीएम, सीओ अउर ओह इलाका के डिप्टी सीएमओ रहीहें.\nफर्जी कंपनी खोलके पब्लिक से करोड़ों रुपिया जमा करा के ठगी करे के एगो आरोपी के जमानत अर्जी बुध का दिने बलिया जिला के एगो अदालत से खारिज हो गइल.\nफेफना इलाका के कपूरी गांव में बुध का दुपहरिया सेना के एगो जवान जहर खा के जान दे दिहलसि. पचीस बरीस के आशीष ओझा सेना के सिपाही रहुवे आ कवनो पारिवारिक विवाद का चलते जान दे दिहलसि.\nबलिया जिला के बैरिया इलाका के सुरेमनपुर चौकी इंचार्ज से हाथापाई करे वाला एगो नवही से खिसियाइल पुलिस वाले बाद में सगरी बाजार के दुकानदारन के चहेट मरलन.\nमुंबई जाए वाली पवन एक्सप्रेस मंगल रात आवे वाली ट्रेन बुध का भोरे सुरेमनपुर टीसन चहुँपल बाकिर ट्रेन में भारी भीड़ का चलते डिब्बन में पहिले से बइठल सवारी दरवाजा ना खोले दिहलन जवना चलते बहुते लोग के ट्रेन छूट गइल. एह से खिसियाइल लोग ट्रेन पर जम के पथराव क दीहल जवना का बाद कुछ डिब्बा के दरवाजा खुलली सँ आ कुछ लोग चढ़ पावल. हालांकि रेल पुलिस एह बात के जानकारी ना होखे के दावा करत बिया.\nपाँच महीना पहिले सुखपुरा इलाका के एगो गाँव के औरत एगो लड़िकी के बहका के ले आइल आ अपना घर में बंद राख के अपना देवर का हवाले कर दिहलसि. एह मामिला में गाभिन हो गइल लड़िकी का शिकायत पर देवर भउजाई दुनू पर मुकदमा दर्ज हो गइल बा.\nमिर्जापुर जिला के बरौध कचार निवासी आ सोनभद्र में पीएसी के दारोगा के बुड़बक बना के उनुके से फोन पर जानकारी ले लिहलें सँ ठग आ पाँच मिनट का भितरे उनकर खाता साफ कर दिहलन स. खाता में करीब सवा लाख रुपिया रहुवे.\nस्कूलन के मान्यता देबे आ डीआइओएस के तैनाती में भठियरपन करे के आरोप यूपी के शिक्षा मंत्री महबूब अली पर लगावल गइल बा जवना के जाँच अब लोकायुक्त किहाँ होखी.\nयूपी के पंचायतन के आबादी में बदलाव का चलते अब अनुसूचित जाति के आरक्षित कोटाकम कर के पिछड़ा वर्ग के आरक्षित सीट बढ़ावल जा रहल बा. पंचायतो अब पहिले के बावन हजार से बढ़ के उनसढ हजार हो गइल बा.\nTags: बलिया, बलिया न्यूज, रसड़ा, सुरेमनपुर


amant's Page - JaiBhojpuri.com\nMaleguwahatiIndia Like0members like this\nBlog PostsDiscussionsEventsGroupsPhotos (1)Photo AlbumsVideos amant's Likes Amant's Friends\nView All amant's Page\nशशि कुमार सिंह (SHASHI) leftacomment for amant"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Aug 20, 2012amant updated their profile photoJun 28, 2010जय भोजपुरी and amant are now friendsApr 10, 2010amant postedaphoto shiva_wallpaper_08Apr 8, 2010 0\nजय भोजपुरी leftacomment for amant"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Apr 5, 2010amant leftacomment for satya prakrash mishra"Kaa Ho ............ka Khabar Baa ."Apr 5, 2010नबीन भोजपुरिया ( NB ) leftacomment for amant"प्रणाम आ जय भोजपुरी\nजय भोजपुरी"Apr 5, 2010amant leftacomment for Himanshu kumar"Dhanay Bad Himanshu Sir Jee\nBhojpuri Bhasa & Bhojupuria log Unnati ke Liye\nBahut kuch kare kaa Baa.Sabke mil jul kee kare kee paree"Apr 5, 2010Mantu Singh leftacomment for amantApr 5, 2010Himanshu kumar leftacomment for amant"अमानत जी भोजपुरी . कॉम मे राऊर के स्वागत बा........"Apr 5, 2010amant is nowamember of JaiBhojpuri.comApr 5, 2010 Welcome Them! RSS\nAt 9:26am on August 20, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:48pm on April 5, 2010, जय भोजपुरी said… प्रणाम ,जय भोजपुरी\nजय भोजपुरी At 1:17pm on April 5, 2010, नबीन भोजपुरिया ( NB ) said… प्रणाम आ जय भोजपुरी\nजय भोजपुरी At 11:55am on April 5, 2010, Mantu Singh said… At 11:45am on April 5, 2010, Himanshu kumar said… अमानत जी भोजपुरी . कॉम मे राऊर के स्वागत बा........ No comments yet!


टटको में टटका खबर : 1 अक्टूबर 2014, बुध – Anjoria\nOctober 2, 2014 Editor खबर 0\nथैंक यू अमेरिका – अब हम चलनी अपना देश. अमेरिका से विदा लेत पीएम नरेन्द्र मोदी.\nअंतर्राष्ट्रीय अमेच्योर मुक्केबाजी संघ भारत के महिला मुक्केबाज सरिता देवी का खिलाफ कार्रवाई करी. सरिता देवी अपना खिलाफ बेइमानी से दिहल फैसला के विरोध करत कांस्यपदक ना पहिरली आ ओहिजे छोड़ दिहली.\nएह मामिला में भारतीय ओलंपिक संघ के अधिकारी बेहद शर्मनाक काम कइले आ सरिता देवी के कवनो तरह से मदद ना क के ओहिजा से धीरे से खिसल लिहले.\nदेवबंद के दारुल उलूम प्रधानमंत्री नरेन्द्र मोदी के अमेरिका यात्रा के सफलता पर उनका के मुबारकबाद देत इहो कहलसि कि इजराइल से संबंध बढ़ावे का अपना फैसला पर फेरू सोचस.\nउत्तर प्रदेश पुलिस के स्पेशल टास्क पोंर्स रेलवे भर्ती बोर्ड भोपाल के नाम से फर्जी वेबसाइट बनाके बेरोजगारन के ठगे वाला एगो गिरोह के सरगना के लखनऊ से गिरफतार क लिहलसि.\nडीजल बेच के तेल कंपनी अब हर लीटर पर दू रुपिया के मुनाफा कमात बाड़ी सँ. अबहीं एकर फायदा गाहक के नइखे मिलत.\nयूपी सरकार सीमा पूनिया के 50 लाख आ नरसिंह यादव के 15 लाख के इनाम देबे के एलान कइलसि. सीमा पुनिया स्वर्ण पदक आ नरसिंह यादव कांस्य पदक जीतले बाड़े इंचियोन एशियाई खेल में.\nराष्ट्रीय स्वयं सेवक संघ के सबले माथ समिति लखनऊ में तीन दिन ले हिन्दुत्व का मुद्दा पर मंथन करी. बइठक 17 अक्टूबर से शुरू होखी.\nअमेरिका में प्रधानमंत्री नरेंद्र मोदी के दिहल वादा के अमली जामा पहिरावत केन्द्र सरकार भारतीय मूल के विदेशी नागरिकन के जारी वीजा के आजीवन करे आ थाना में हाजिरी से छूट देबे वाला अधिसूचना जारी क दिहलसि.\nएक त काली अपने गोर, ओहपर लिहली कमरी ओढ़. यूपी के लोग बिजली संकट के मार झेलते बा तबले यूपी सरकार बिजली के दाम में बड़हन बढ़ोतरी क दिहलसि.\nसंतरविदासनगर के गोपीगंज इलाका में आजु सबेरे एगो सड़क हादसा में दू जने के मौत हो गइल.\nबिहार के भागलपुर जिला के चर्चित लव जेहाद मामिला के मुख्य आरोपी रिमांड होम से फरार हो गइल बा.\nपाकिस्तान का पेशावर के शाहबोदार इलाका में आजु एगो स्कूल के निशाना बनाके भइल ग्रेनेड हमला से एगो शिक्षक आ दू गो विद्यार्थियन के मौत हो गइल.\nउडन परी पी टी ऊषा के चेली टिंटू लूका इंचियोन एशियाई खेल में बुध का दिने महिला 800 मीटर स्पर्धा में रजत पदक जीत लिहली.\nआइसिस का खिलाफ होखत युद्ध खातिर तुर्की सीरिया आ इराक में आपन सेना भेज सकेला आ विदेशी सेना के अपना सैनिक अड्डा इस्तेमाल करे इजाजतो दे सकेला.\nभारी उद्योग मंत्री अनंत गीते के कहना बा कि केन्द्रीय मंत्रिमंडल से इस्तीफा देबे के अबहीं कवनो सवाले नइखे. एहसे लागत बा कि शिवसेना राजग से हटल नइखे चाहत अबहीं.\nकांग्रेस नाराज बिया कि अमेरिका में नरेन्द्र मोदी पिछला सरकारन के नीचा देखावे के कोशिश क के प्रधानमंत्री पद के गरिमा गिरा दिहले.\nगोण्डा के उमरीबेगमगंज में एगो नवही अपना महतारिए के पीट पीट के मुआ दिहलसि.\nइंचियोन एशियाई खेल में भारत के महिला हाकी टीम आजु जापान के 2-1 से हरा के कांस्य पदक जीत लिहलसि.\nप्रधानमंत्री नरेन्द्र मोदी अपना अमेरिका यात्रा के पूरा सफल आ ऐतिहासिक बतवलन.\nमहाराष्ट्र आ हरियाणा में बहुमत पा के सरकार बनावे का अभियान का तहत भाजपा आपन चुनाव प्रचार4अक्टूबर शुरू करी.\nभठियरपन का मामिला में ना खाएब ना खाए देब कहे वाला प्रधानमंत्री नरेंद्र मोदी अब ‘स्वच्छ भारत अभियान’ के शुरुआत काल्हु ई किरिया लेत आ धरावत करीहें कि ‘ना गंदा करब ना करे देब’.\nरोहतास जिला के अकोढ़ीगोला इलाका के देवरिया गांव में काल्हु मंगल के रात एगो पिक्कड़ अपना पत्नी के नहर में डूबा के मार दिहलसि.\nरोहतास जिला के दिनारा का बेलहर गांव में मंगल के देर रात संपत्ति के झगड़ा में महतारी बेटी के गरदन काट के मुआ दिहल गइल बा.\nरिजर्व बैंक कर्जा पर लागे वाला सूद ना घटवलसि त जरला प नून मलत भारतीय स्टेट बैंक जमा रुपिया पर दिहल जाए वाला सूदो घटा दिहलसि. एके महीना में दुसरका बेर ई सूद घटावल गइल बा.\nएगो दोसर घोटाला, नेशनल हेराल्ड केस, के सुनवाई के तारीख अब9नवम्बर तय भइल बा. एह केस में सोनया गाँधी आ राहुल गाँधी पर फरेब कर के नेशनल हेराल्ड के करोड़ो रुपिया के संपति हथिया लेबे के आरोप बा.\nजे जयललिता के जमानत याचिका पर सुनवाई आजु फेर7अक्टूबर ले टार दिहल गइल बा.\nतीन बच्चन के महतारी मैरी काम के बधाई देत प्रियंका चोपड़ा कहली कि मैरीकाम के सफलता बहुते सराहेजोग बा.\nओलंपिक कांस्य पदक विजेता महिला मुक्केबाज एम सी मैरीकाम आजु बियफे का दिने इंचियोन एशियाई खेल के 48 से 51 किग्रा फलाईवेट बाक्सिंग स्पर्धा में कजाखिस्तान के झैना शैकेरबेकोवा के 2-0 से पीटत स्वर्ण पदक जीत लिहली.\nविन्डोज 8 के अलोकप्रिय साबित भइला का बाद माइक्रोसाफट अब सीधे विन्डोज 10 उतारे के एलान कइले बावे. अगिला साल जुलाई ले ई नयका सिस्टम बाजार में मिले लागी.\nइराक का बगदाद में शिया बहुल इलाका में करावल कार बम विस्फोट आ मोर्टार हमला से नाहियो त तीन दर्जन लोग के मौत हो गइल बा.\nदुर्घटना का नौ घंटा का भितरे रेल ट्रैक दुरुस्त करा के फेर से यातायात चालू कर दिहल गइल. हादसा में मरे वालन खातिर दुख जतवले बाड़न प्रधानमंत्री नरेन्द्र मोदी.\nगोरखपुर में नन्दा नगर क्रासिंग का लगे भइल बरौनी एक्सप्रेस आ कृषक एक्सप्रेस के टक्कर में 12 लोग मर चुकल बा आ पचास लोग घवाहिल बा. मरे वालन के परिवार के दू दू लाख रुपिया देबे के एलान कइले बिया रेलवे आ घवाहिल लोगन के पचास पचास हजार.